afterschool bar: "Δείπνος" - 'Αγγελος Σικελιανός.\n"Δείπνος" - 'Αγγελος Σικελιανός.\nΟ "Δείπνος" αποτελεί χαρακτηριστικό παράδειγμα της ποιητικής τέχνης του Σικελιανού.\nΠεριλαμβάνεται στην δεύτερη ποιητική συλλογή του ποιητή, τις "Ραψωδίες του Ιονίου", που δημοσιεύτηκε το 1909, αμέσως μετά τον "Αλαφροΐσκιωτο".\nΠρόκειται για ένα λυρικό ποίημα με έντονη την παρουσία της φύσης που τοποθετείται στο μεταβατικό στάδιο μεταξύ παραδοσιακής και νεότερης ποίησης. Θέμα του είναι η γαλήνη και η ηρεμία της φύσης και πώς δρουν λυτρωτικά στον άνθρωπο. Ο Σικελιανός συνεχίζοντας την παράδοση της Επτανησιακής Σχολής αντιλαμβάνεται τον κόσμο ως μια ολότητα, βασικός εκφραστής της οποίας είναι η φύση με την οποία ο άνθρωπος συνταυτίζεται. Η φύση αποτελεί έναν λυρικό και μυστηριακό κόσμο στον οποίο το πνεύμα και η ύλη, ο στοχασμός και το συναίσθημα, το φως και το σκοτάδι και η χαρά με τη θλίψη συνυπάρχουν και αλληλοτροφοδοτούνται. Το στοιχεία αυτά είναι παρόντα και στον "Δείπνο".\nΟ αρσενικός τύπος "Δείπνος" (αντί του συνηθέστερου "Δείπνο") στον τίτλο επιλέγεται για να\n"Ελευσινιακό νεκρόδειπνο" (Πλούτωνας, Περσεφόνη, Δήμητρα)\nπροσδώσει επισημότητα, ενώ ταυτόχρονα θυμίζει τον Μυστικό Δείπνο προδιαθέτοντας τον αναγνώστη για μια κατάσταση θλίψης αλλά και κατάνυξης. Νύξεις στη συνέχεια του ποιήματος (η μοιρολογίστρα και ο πόνος με την αγωνία που αναφέρονται) υποδηλώνουν ότι πρόκειται για έναν νεκρόδειπνο κι όχι για ένα απλό κι ανέμελο, καθημερινό συνηθισμένο δείπνο. Τα νεκρόδειπνα αποτελούν ένα πανάρχαιο έθιμο - ήδη από τα χρόνια του Ομήρου, δες και την περιγραφή της κηδείας του Έκτορα- με παραμυθιακό χαρακτήρα που έχει επιβιώσει μέχρι και τις μέρες μας. Ίσως να έλκει την καταγωγή του από τον μύθο της Περσεφόνης, στην οποία ο Πλούτωνας έδωσε να φάει ρόδι για να την δέσει για πάντα με τον Κάτω Κόσμο. Τελείται μετά την κηδεία κι έχει σκοπό να συμφιλιώσει κατά το δυνατόν τους συγγενείς και τους φίλους του νεκρού με την απώλεια του αγαπημένου τους προσώπου, δρώντας ως υπόμνηση ότι η ζωή συνεχίζεται, και αποτελεί ταυτόχρονα ένα είδος φόρου τιμής και μνήμης προς τον νεκρό. Και επιτελεί ακόμα μια λειτουργία, πέραν της παραμυθίας, για τους ζωντανούς. Βυθισμένοι στη θλίψη τους οι συγγενείς του νεκρού είναι λογικό να αδιαφορούν για τις ανάγκες του σώματος τους. Κι έτσι μέσω του νεκρόδειπνου λαμβάνουν τις αναγκαίες ποσότητες τροφής, ώστε να βρουν τη δύναμη να αντιμετωπίσουν την απώλειά τους. Μ' αυτό το επιχείρημα άλλωστε, κι επικαλούμενος το μυθικό παράδειγμα της Νιόβης, ο Αχιλλέας πείθει τον Πρίαμο να κάτσει στο δείπνο που του παραθέτει πριν του παραδώσει τον νεκρό Έκτορα.\nΤο ποίημα μπορούμε να το χωρίσουμε σε δυο ενότητες με συνδετικό στοιχείο το λάδι και την ελιά μέσω των οποίων αισθητοποιείται η γαλήνη της φύσης που μεταβιβάζεται και στον άνθρωπο.\nΣτην α΄ ενότητα (στίχοι 1-13) δίνεται έμφαση κυρίως στον εσωτερικό χώρο, προσδιορίζεται ο χρόνος και αναφέρονται τα πρόσωπα. Πρόκειται για για ένα δώμα στο βουνό, μακριά δηλαδή από τη βουή της πόλης, κατά τη διάρκεια της νύχτας. Ο χώρος φωτίζεται από το γαλήνιο φως ενός λυχναριού κρεμασμένου σε ένα λυχνοστάτη, το οποίο προσδίδει μυστηριακό τόνο και δημιουργεί την κατάλληλη εκείνη ατμόσφαιρα. Η αίσθηση γαλήνης και ηρεμίας που υποβάλλει η εικόνα εντείνεται με την παρήχηση του "λ" και του "γ". Στον χώρο και τον τόπο αυτό παρατίθεται ένα λιτό δείπνο αποτελούμενο από ελιές, καρπούς και μέλι, συνήθεις προσφορές προς τους νεκρούς ακόμα και σήμερα. Στη συνέχεια αναφέρονται τα πρόσωπα που συμμετέχουν: ο αφηγητής και τέσσερις γυναικείες φιγούρες: Η ανυφάντρα, η μοιρολογήτρα, η Λυγιά, και η Γλαύκη. Ή ο αφηγητής και δύο γυναικείες φιγούρες, αν υποθέσουμε ότι το "ανυφάντρα" είναι χαρακτηρισμός της Γλαύκης και "μοιρολογήτρα" της Λυγιάς, όπως φαίνεται να μας καθοδηγούν τα χαρακτηριστικά τα οποία αποδίδονται στις γυναίκες αυτές, καθώς και το γεγονός ότι αποτελούν περσόνες συγκεκριμένων προσώπων στη ζωή του ποιητή, όπως προκύπτει από αναφορές σε άλλα ποιήματά του. Η Λυγιά δηλαδή είναι η αγαπημένη αδερφή του ποιητή, ενώ η Γλαύκη είναι η Εύα Πάλμερ, σύντροφος, μέντορας, μούσα και αιώνια αγαπημένη του. Η γυναικεία παρουσία λειτουργεί ως σύμβολο αθανασίας. Η αδερφή, σηματοδοτεί την αδιατάρακτη συνέχεια της παράδοσης που μέσω της οικογένειας μεταδίδεται από τη μια γενιά στην άλλη, υπερβαίνοντας τον χρόνο και τον θάνατο. Η άλλη, η ερωμένη, αντικατοπτρίζει την γυναίκα ως δημιουργό ζωής στην απολλώνια διάστασή της. Το βασικό κινούν - ακίνητο του έρωτα, ο οποίος είναι το αντίπαλο δέος του θανάτου, του έρωτα όμως που έχει υπερβεί το ζωώδες πάθος και εξελίσσεται σε κάτι άυλο και πνευματικό ως αγάπη. Και οι δυο μαζί, τέλος, οι γυναικείες φιγούρες συναποτελούν την υπέρτατη Γυναίκα.\nΣτη δεύτερη ενότητα έμφαση δίνεται στον εξωτερικό χώρο. Στους στίχους 14-17 περιγράφεται υποβλητικά η γαλήνη και η ηρεμία της φύσης μέσα στην νύχτα που χαρακτηρίζεται "ολύμπια" για να υποδηλωθεί η μυστηριακή και γαλήνια διάστασή της. Η λέξη "εσπέρα" που χρησιμοποιείται και δηλώνει την περίοδο από τη δύση του ήλιου ως τη βαθιά νύχτα εντείνει την εσωτερικοποίηση και τον μυστικισμό. Η βραδιά φωτίζει το μυαλό, όπως ο λυχνοστάτης φωτίζει το σπίτι. Γίνονται έτσι τα στοιχεία της φύσης σύμβολα της ψυχικής κατάστασης των ανθρώπων, εν προκειμένω της γαλήνης και της ηρεμίας. Στους στίχους 18-21 αλλάζει πάλι η εστία του φωτός. Επανερχόμαστε στον λυχνοστάτη μέσα στο δωμάτιο. Όπως η εσπέρα φωτίζει το λογισμό του ανθρώπου έτσι και το λάδι του λυχναριού φωτίζει τη γλυκύτητα και την καλοσύνη της καρδιάς, επιδρά δηλαδή και στο συναίσθημα και στη λογική του ανθρώπου, στο σύνολο του δηλαδή. Κι έτσι, ενώ η οπτική του ποιητικού υποκειμένου διαχέεται στον έξω χώρο, τελικά παρατηρούμε την αντίστροφη πορεία, να περιγράφεται η επίδραση της φύσης στο εσωτερικό κόσμο τον ανθρώπων.\nΣτους τελευταίους τρεις στίχους παρατίθενται νέα στοιχεία, πέρα από τη γαλήνη της νύχτας. Την ολύμπια νύχτα διαταράσσουν ο πόνος και η αγωνία. Το φεγγάρι βασιλεύει και μαζί του μαλακώνει ο πόνος, ημερωμένος πια, και αντικαθίσταται από μια σιωπηλή αγωνία που εκπορεύεται από την συνειδητοποίηση της θνητότητας και αποτελεί βασική παράμετρο των υπαρξιακών αναζητήσεων της ανθρωπότητας. Η υποβλητική αυτή εικόνα της δύσης του φεγγαριού υπογραμμίζει την ένταση του συναισθήματος αλλά και την μυστηριακή ατμόσφαιρα μέσα στην οποία εντάσσεται αυτό.\nΣτο ποίημα παρουσιάζεται το ιδανικό της ζωής στην ύπαιθρο. Μιας ζωής απόλυτα αφομοιωμένης με τη φύση, μέσω της οποίας επιτυγχάνεται η μέθεξη του ανθρώπου με τον κόσμο. Κάπως έτσι ο θάνατος σκιαγραφείται όχι ως φραγμός αλλά ως αναπόσπαστο στοιχείο της φύσης και ως τρόπος επικοινωνίας με αυτή. Με αυτόν τον τρόπο οι υπαρξιακές αναζητήσεις και τα μεταφυσικά ερωτήματα που προκύπτουν από την επίγνωση του αναπόφευκτου του θανάτου, παύουν να δρουν ως βασανιστήριο για τον άνθρωπο. Κι η ιδέα του θανάτου αντιμετωπίζεται με την θλίψη και την μελαγχολία που της αξίζει, αλλά εκλαμβάνεται ταυτόχρονα και ως αναπόσπαστο στοιχείο της ανθρώπινης ζωής.\nΤο ποίημα είναι γραμμένο σε ιαμβικό 15σύλλαβο και, πέρα από τα διδάγματα της Επτανησιακής Σχολής που αναφέρθηκαν, αξιοποιεί τα μαθήματα λιτότητας και λυρισμού των δημοτικών τραγουδιών και κατορθώνει να χτίσει την λυρική ένταση του ποιήματος με προδρομική του Ελύτη πληθώρα εκφραστικών σχημάτων: εικόνες, παρομοιώσεις, προσωποποιήσεις, μεταφορές, επαναλήψεις, παρηχήσεις...\nΌτι ο Σικελιανός, τέλος, είναι ένας ποιητής που στέκεται στο μεταίχμιο μεταξύ παράδοσης και μοντερνισμού μπορεί να γίνει φανερό και από τον "Δείπνο".\nΑπό την μια πολλά στοιχεία του ποιήματος το εντάσσουν στην τεχνοτροπία του παρνασσισμού:\nΕπιρροές από την αρχαία ελληνική παράδοση που προδίδουν τα ονόματα "Γλαύκη " και "Λυγιά".\nΟ πλούτος και η ποικιλία των εκφραστικών μέσων μέσω των οποίων δημιουργείται το αίσθημα γαλήνης και παραμυθίας με το οποίο είναι διαποτισμένο το ποίημα.\nΟ έντονος λυρισμός και η φροντίδα στην επιλογή των λέξεων έτσι ώστε το λεξιλόγιο να είναι πλούσιο μεν αλλά να μην διαταράσσει την ισορροπία του ποιήματος.\nΗ πληθώρα εκφραστικών μέσων: Παρομοιώσεις (στίχοι 2,16), μεταφορές (9,11, 13,14,17), προσωποποίηση (23-24), επαναλήψεις (3 και 18, 7 και 18. 15-19)\nΗ μελωδικότητα στο στίχο μέσω των συνεχών παρηχήσεων, κυρίως, του "λ".\nΗ περιγραφή του σκηνικού και η υποβολή της συναισθηματικής κατάστασης των προσώπων μέσω σειράς εκπληκτικών εικόνων.\nΑπό την άλλη μπορούμε να εντοπίσουμε και μοντερνιστικά στοιχεία, τα οποία σχετίζονται κατά κύριο λόγο :\nΜε τον κρυπτικό και δυσνόητο, σε πρώτο επίπεδο τουλάχιστον, χαρακτήρα του ποιήματος\nΜε τις τολμηρές συζεύξεις λέξεων, οι οποίες ενίοτε φτάνουν στα όρια του υπερρεαλισμού ("αγέρωχη γαλήνη"), και την ομοβροντία των λυρικών εικόνων.\nΑκούστε κι αυτό.\nΑναρτήθηκε από Kakos Lykos στις 12:00:00 π.μ.\nΕτικέτες Γλυπτική, Λογοτεχνία, Λογοτεχνία Α' Λυκείου, Μουσική, Παράδοση και μοντερνισμός, Φύση κι άνθρωπος\nΆσκησα βέτο στους βετεράνους τιμητές των προγραμμέ...\nΤο τραγούδι της μέρας : "Στην κοιλάδα των Τεμπών"...\nBridge scenes: Το Γ3 του Μουσικού Σχολείου ζωγραφί...\nΟλόκληρο το ποίημα 2 : "Οι μοιραίοι" (Βάρναλης- ...\nΕρωτόκριτος: Μάχη Αθηναίων και Βλάχων (Δ 1003-1038...\nΓια σένα τραγουδώ 2: Ο Γλάρος (Ο Γεράσιμος Ευαγγελ...\nΧιούμορ και λογοτεχνία: παράλληλοι βίοι.\nΟλόκληρο το ποίημα 1: Άρνηση (Γιώργος Σεφέρης και ...\nΓια σένα τραγουδώ 1: "Πρωινό Τσιγάρο" (ο Άλκης Αλκ...\n"Ολόκληρο το ποίημα" και "Για σένα τραγουδώ": Δυο ...\nΜουσικήν ποίει και... άθλου:Η 4η ημέρα Αθλητισμού ...\nΤο τραγούδι της ημέρας. Έκτακτη επετειακή 901η ανά...


Επίσημο : Παίκτης της ΑΕΚ ο Ινσούα! (vid+pic) - to10.gr\nΑρχική / ΠΟΔΟΣΦΑΙΡΟ / SUPERLEAGUE / Επίσημο : Παίκτης της ΑΕΚ ο Ινσούα! (vid+pic)\nΕπίσημο : Παίκτης της ΑΕΚ ο Ινσούα! (vid+pic)\nΗ «κιτρινόμαυρη» ΠΑΕ ανακοίνωσε την απόκτηση του Αργεντινού αριστερού μπακ. Από τον Παναθηναϊκό στην ΑΕΚ ο 29χρονος παίκτης!\nΠλήρης ανατροπή σκηνικού και παίκτης της ΑΕΚ ο Εμάνουελ Ινσούα!\nΟ Αργεντινός μπακ ντύθηκε στα κιτρινόμαυρα, με την ΠΑΕ ΑΕΚ να ανακοινώνει και επίσημα την απόκτησή του για τρία χρόνια. To10.gr, από την αρχή σας είχε αποκαλύψει το ενδιαφέρον της Ένωσης για τον 29χρονο πρώην παίκτη του Παναθηναϊκού, αλλά και τον λόγο που καθυστερούσε τον… γάμο των δυο πλευρών.\nΗ χαμένη ευκαιρία με το σουτ του Καμαρά (vid)\nto10.gr - 23/09/2020 22:42\nO αμυντικός χαφ του Ολυμπιακού απείλησε την εστία της Ομόνοιας από μακρινή απόσταση.


TSL Podcast Warm-Up: NICK DEVON - Blank\nΑκούγοντας τα sets και τις παραγωγές του, οι περισσότεροι από μας, μάλλον, θα συμφωνήσουν με αυτή την εικόνα και θα παραδεχτούν ότι τον εκφράζει απόλυτα. Είναι ο ήχος του τέτοιος άλλωστε, σκοτεινός, μυστικιστικός, ατμοσφαιρικός και ταξιδιάρικος…\n“Ο ήχος μου έχει έντονα στοιχεία techno και house, αλλά με στοιχεία που κάποιος μπορεί να τον χαρακτήριζε ως μοντέρνο trance και progressive… Δεν υπάρχουν πλέον συγκεκριμένα genres. Όλα είναι electronica για εμένα… απλά κάποια είναι πιο δυνατά και φτιαγμένα για τα dancefloor και κάποια άλλα είναι ιδανικά για ακρόαση σε οποιοδήποτε χώρο. Σίγουρα πάντως ο ήχος μου είναι σκοτεινός, μυστικιστικός και υποχθόνιος. Δίνω μεγάλη βάση στις χαμηλές συχνότητες και στα δραματικά elements… Είναι κάτι που θέλω να έχουν τα κομμάτια μου. Μουσική, μελωδία, συναίσθημα και ένταση”\nμας λέει ο Έλληνας καλλιτέχνης, που με περισσότερα από 20 χρόνια στο χώρο, δείχνει να βρίσκεται σε μια πολύ παραγωγική φάση της καριέρας του. Πώς αποφάσισε να ασχοληθεί με το djing;\n“Δεν θα με χαρακτήριζα καθαρά ως dj. Περισσότερο είμαι παραγωγός, αφού είναι κάτι που κάνω εδώ και 20 χρόνια. Dj είμαι περίπου 8 χρόνια και είναι κάτι που ξεκίνησε από την ανάγκη να μεταφέρω την ενέργεια της μουσικής που δημιουργώ, αλλά και να τη συνδυάζω με κομμάτια από άλλους καλλιτέχνες που θαυμάζω”\nΕίκοσι χρόνια παραγωγές, είκοσι χρόνια ιδεών κι έμπνευσης. Πώς τα καταφέρνει; Ποιες οι σκέψεις του μπαίνοντας στο στούντιο;\n“Βασικά όταν μπαίνω στο στούντιο, υπάρχουν όλα στο μυαλό μου. Σπάνια δημιουργώ κάτι από την αρχή. Το κινητό μου στούντιο είναι το λάπτοπ μου… Μπορεί να φτιάξω ένα drum set ή μια μπασογραμμή ή μια μελωδία όσο περιμένω την πτήση μου στο αεροδρόμιο ή όσο ξεκουράζομαι στο ξενοδοχείο. Αυτό το αποθηκεύω και το ακούω στο κινητό, φτιάχνω περίπου το κομμάτι στο μυαλό μου και πλέον μέσα στο στούντιο τα πράγματα είναι απλά. Υπάρχουν και οι φορές που αλλιώς ξεκινάει βέβαια ένα κομμάτι και αλλιώς καταλήγει, αλλά αυτό έχει να κάνει πάντα με τη διάθεση που έχω τη στιγμή που το επεξεργάζομαι”\nphoto by George Benoudakis\nΤα χρόνια του Nick Devon στην ηλεκτρονική σκηνή φανερώνουν ότι έζησε τη χρυσή, κατά πολλούς, εποχή της rave, η οποία παραδέχεται ότι τον επηρέασε και τον “διαμόρφωσε” στο μουσικό που ακούμε σήμερα:\n“Νιώθω τυχερός που έζησα την εποχή της rave, της ηλεκτρονικής μουσικής επανάστασης της εποχής μεταξύ 1993 – 2000. Αυτή η περίoδος πιστεύω με έκανε αυτό που είμαι. Τεράστιοι καλλιτέχνες όπως Aphex Twin, The Prodigy, Orbital, Kraftwerk, Underworld και άλλοι πολλοί έδωσαν με το δικό τους τρόπο από ένα μικρό κομμάτι σε αυτό που υπάρχει στο μυαλό μου πλέον για να δημιουργώ μουσική”\nΣημαντικές επιρροές κι ένα ανήσυχο μυαλό γεμάτο ιδέες είναι τα “εργαλεία” του όταν κάθεται να γράψει μουσική. Κουβαλώντας συνεχώς μαζί, μπαίνει και στα clubs για τα lives του. Εκεί, ποια εργαλεία προτιμά; Ποιο είναι το setup που του αρέσει περισσότερο;\n“Είμαι παλιομοδίτης αλλά δεν ακυρώνω τις ευκολίες της σύγρονης τεχνολογίας. Συνεχίζω να παίζω με cds και δίσκους (όπου ειναι εφικτό), γιατί αυτή η φυσική αίσθηση της επαφής με την κάθε αλλαγή και διόρθωση σε κάθε κομμάτι που μιξάρω, νομίζω χάνεται με τη χρήση υπολογιστή. Έχω δοκιμάσει να χρησιμοποιήσω υπολογιστή πιο παλιά, αλλά τελικά νομίζω με εκφράζει περισσότερο η “αναλογική” αίσθηση, ακόμα και αν η τεχνολογία μας δίνει τη δυνατότητα να μιξάρουμε με τρόπους που παλιά δεν θα ήταν εφικτό”\nΗ καριέρα του μέχρι σήμερα μοιάζει γεμάτη: Ποιοτικές παραγωγές σε κορυφαία labels, gigs σε μερικά από τα καλύτερα clubs της χώρας και του εξωτερικού, αναγνώριση και σίγουρα πολλές όμορφες αναμνήσεις. Υπάρχει κάτι που λείπει στον Nick Devon;\n“Νιώθω τυχερός που έζησα στιγμές σε live εποχής 1996-2000. Ήταν και η εποχή που ο κόσμος έβγαινε για να ακούσει μουσική, να χορέψει, να ξεδώσει και δεν τον απασχολούσε το glamorous και επιβλητικό μαγαζί, ούτε τα πανάκριβα setups. Θυμάμαι ότι τα μεγαλύτερα μου live και τις πιο έντονες στιγμές τις έχω ζήσει σε club τύπου αποθήκες. Στην Ελλάδα πλέον δεν το ζω αυτό. Ευτυχώς στο εξωτερικό παραμένει ζωντανή αυτή η κουλτούρα και κυρίως, σε χώρες της δυτικής και βόρειας Ευρώπης. Φυσικά αισθάνομαι ότι μου λείπει κάτι. Μου λείπει να βγαίνω και να βλέπω χαμογελαστά πρόσωπα, κόσμο να χορεύει χωρίς να κριτικάρει εύκολα τα πάντα. Μουσικές με συναίσθημα και περιεχόμενο και όχι μονότονες λούπες. Η επιστροφή της techno με πιο μελωδικό χαρακτήρα που συμβαίνει τα τελευταία 2 χρόνια είναι για εμένα μια ελπίδα”\nΚοιτάζοντας το παρελθόν με ηρεμία και ωριμότητα, μας είπε ότι ακόμη κι αν είχε τη δυνατότητα να γυρίσει πίσω το χρόνο, δε θα άλλαζε τίποτα. Γιατί αυτό;\n“Δεν θα γύρναγα το χρόνο πίσω ακόμα και αν πιστεύω ότι έχω κάνει λάθος επιλογές. Είμαι χαρούμενος με αυτό που είμαι τώρα και αυτό είναι σίγουρα αποτέλεσμα όλων των επιλογών που έκανα στο παρελθόν”\nΌσο για το μέλλον; Πώς φαντάζεται ο ίδιος τον εαυτό του σε 10 χρόνια από τώρα;\n“Σε 10 χρόνια σίγουρα θα ασχολούμαι με αυτό που κάνω τώρα αλλά σε άλλο βαθμό… Θεωρώ πως θα έχω περιοριστεί περισσότερο στην παραγωγή και λιγότερο στο djing”\nΠριν φτάσουμε εκεί, μεσολαβεί, φυσικά, το κοντινό μέλλον. Αυτό περιλαμβάνει για τον Nick Devon gigs σε Ρωσία (09.01.2016), Βερολίνο, Άμστερνταμ αλλά και αλλού, με τη δημιουργικότητα και την παραγωγικότητα παρούσες ανελλιπώς! Άλλωστε, ο επίλογος του μας προδιαθέτει από μόνος του:\n“Το 2016 θα είναι υπέροχο”\nΕυχαριστούμε Nick Devon!\nΜάθε όλα νέα του Nick Devon από τη σελίδα του στο facebook, άκουσε τις δουλειές του στο soundcloud και πάρε μια καλή γεύση από το τι παίζει στα gigs του ακούγοντας το αυριανό exclusive set του για το TSL Podcast!\nThis entry was posted in Read, Tech Side of Life, Χωρίς κατηγορία and tagged interview, nick devon, TSL PODCAST. Bookmark the permalink.\n← TSL Podcast 045 | ANTONY PL & PAUL S\nTSL Podcast 046 | NICK DEVON →\nListen\tTSL Podcast 046 | NICK DEVON\nListen\tTSL Podcast 045 | ANTONY PL & PAUL S


Νέα Σελήνη της 7 Σεπτεμβρίου στην Παρθένο – Ζώδια Αστρολογία Ταρό\nΗ σελήνη των αποκαθηλώσεων\nΗ Νέα Σελήνη του Σεπτεμβρίου πραγματοποιείται στις 7 του μήνα, στις 03:51 τοπική ώρα και στις 14ο 37΄ της Παρθένου. Με την Σελήνη στην Παρθένο η ασφάλεια εμπεδώνεται μέσα από την τάξη και την διαφάνεια, ακόμη και στα συναισθήματα μας. Ίσως να αισθανθούμε την ανάγκη να οργανώσουμε και να τακτοποιήσουμε κάθε τι που βρίσκεται γύρω μας. Η πρόκληση των ημερών ωστόσο θα είναι να είμαστε πιο ανεκτικοί με οτιδήποτε εκ φύσεως ατελές στην ζωή. Θα πρέπει να επιδείξουμε ένα βαθμό εμπιστοσύνης στην ζωή και στο σύμπαν, γιατί δεν μπορούν τα πάντα να λειτουργούν σύμφωνα με τις προσωπικές μας απαιτήσεις ή προσδοκίες.\nΗ Νέα Σελήνη σχηματίζει μια κύρια αρμονική όψη με τον Ουρανό, έναν από τους σημαντικότερους πλανήτες της εποχής μας, που δίνουν τον ρυθμό και το ύφος των γεγονότων του έτους. Είναι μια όψη που συνδέεται με πολλές προσδοκίες, θετικές αλλαγές και πνευματική εγρήγορση. Πρόκειται για ένα φεγγάρι με μεταφυσικές προεκτάσεις, κάτι που επιτείνεται και από την σύνοδο της σελήνης με έναν σταθερό αστέρα και έναν αστεροειδή που φέρνουν πνευματική αφύπνιση και μεταφυσικές ικανότητες. Από την άποψη αυτή είναι ένα πολύ καλό φεγγάρι, το οποίο ευνοεί την διαίσθηση, ένα πολύ χρήσιμο εργαλείο σε εποχές, κατά τις οποίες η πραγματικότητα αλλάζει συνεχώς και απαιτούνται ταχύτατες προσαρμογές.\nΟ δεύτερος δεκανός της Παρθένου, όπου πραγματοποιείται η Νέα Σελήνη του Σεπτεμβρίου, έχει πλανήτη του την Αφροδίτη και στην κοσμική αστρολογία συνδέεται με ζημίες που προκαλούν γραμματείς και σύμβουλοι με τις κακές υπηρεσίες που παρέχουν. Ο δεύτερος δε δεκανός της Παρθένου συνδέεται με την πείνα, τον λοιμό και την καταστολή! Η 14η μοίρα της Παρθένου συνδέεται επίσης με την καλλιέργεια μιας συγκεκριμένης, επίπλαστης εικόνας που προορίζεται για μαζική κατανάλωση, για το ευρύ κοινό, που απέχει παρασάγγας από την πραγματικότητα. Με την σελήνη στην 14η μοίρα της Παρθένου, είναι πολύ πιθανό να ληφθούν αποφάσεις, που μπορεί να είναι ευφυείς και δεν θα είναι εύκολα ανατρέψιμες στο μέλλον.\nΟ Ωροσκόπος της Νέας Σελήνης είναι στον Λέοντα με κυβερνήτη του τον Ήλιο, που στην κοσμική αστρολογία αντιπροσωπεύει την κορυφή της κοινωνικής πυραμίδας, τον βασιλιά, τον πρόεδρο ή τον πρωθυπουργό ενός κράτους, τα διακεκριμένα άτομα και τους παράγοντες του κράτους που κατέχουν μια εξέχουσα θέση, καθώς και τους υπουργούς αλλά και τους δικαστές, όλους αυτούς δηλαδή, που στην παρούσα φάση διαδραματίζουν κυρίαρχο ρόλο στην καταστολή και στην καταστρατήγηση των δημοκρατικών και συνταγματικών δικαιωμάτων των λαών.\nΗ Νέα Σελήνη ενεργοποιεί τον 1ο , τον 12ο και τον 2ο ηλιακό οίκο, που συνδέονται με ζητήματα περιορισμών, αυτοσυγκράτησης και ελέγχου. Ο 1ος οίκος στην κοσμική αστρολογία αντιπροσωπεύει τον λαό, την γενική κατάσταση της χώρας, τις κρατικές υποθέσεις, την δημόσια υγεία και το υπουργείο εσωτερικών. Ο 12ος οίκος αντιπροσωπεύει το κρυφό, το μυστικό, αυτό που ο λαός δεν πρόκειται να μάθει ποτέ ή σχεδόν ποτέ. Εδώ υπάγονται\nοι μυστικές υπηρεσίες, οι μυστικοί πράκτορες και οι κατάσκοποι, καθώς και οι κρυφοί εχθροί της χώρας. Αφορά επίσης τους χώρους εγκλεισμού, όπως είναι οι φυλακές, τα αναμορφωτήρια, τα άσυλα και τα νοσοκομεία, τους χώρους εξορίας, την μετανάστευση καθώς και τον παραγκωνισμό και τον αποκλεισμό. Είναι ο ηλιακός οίκος που αντιπροσωπεύει το έγκλημα, τους φόνους και τους εγκληματίες. Ο 2ος οίκος τέλος αντιπροσωπεύει την εθνική οικονομία, τις συναλλαγές, τα χρηματιστήρια, τα έσοδα του κράτους και τις Τράπεζες.\nΗ Παρθένος από την άλλη είναι το ζώδιο της υγείας! Σχετίζεται επίσης με την δημόσια υγεία, την εργασία αλλά και τα σώματα ασφαλείας και τον στρατό, με άλλα λόγια τις δυνάμεις καταστολής. Στην παρούσα φάση, με τις όψεις που την συνοδεύουν αλλά και τους οίκους που θα είναι ενεργοποιημένοι, πολλοί μεταξύ μας θα αποκρύψουν τις πραγματικές τους απόψεις αλλά και τις προθέσεις τους, κάτι που στις περισσότερες περιπτώσεις θα αποδειχτεί σοφό!\nΗ κυριότερη όψη της Νέας Σελήνης είναι ένα τρίγωνο με τον Ουρανό. Το τρίγωνο Νέας Σελήνης-Ουρανού, το οποίο είναι ακριβείας, είναι μια πολύ ισχυρή θετική όψη, που συνοδεύεται από θετικές αλλαγές, ενθουσιασμό και κατάκτηση ελευθεριών. Θα έχουμε την ανάγκη να δοκιμάσουμε νέες δράσεις, να αποκλίνουμε από την καθημερινότητα μας ή από όσα έχουμε συνηθίσει μέχρι σήμερα. Αυτό για κάποιους μπορεί να σημαίνει καινούργιες περιπέτειες, για άλλους μια εφευρετικότητα που δεν ήταν τόσο έντονη σε προηγούμενες φάσεις της ζωής τους, καθώς ο Ουρανός είναι ο πλανήτης της τεχνολογίας και των εφευρέσεων. Από την άποψη αυτή η Νέα Σελήνη του Σεπτεμβρίου προσφέρεται να αφήσουμε την ασφάλεια του γνωστού και να δοκιμάσουμε καινούργια πράγματα στην ζωή μας, να αποκτήσουμε νέες γνώσεις, να έρθουμε σε επαφή με ένα διαφορετικό κοινωνικό κύκλο ή να γνωρίσουμε διαφορετικές κουλτούρες.\nΤο σημαντικότερο όμως της όψης αυτής είναι η όξυνση της ικανότητας μας για αυτογνωσία, που μπορεί να μας βοηθήσει να ανακαλύψουμε πτυχές του εαυτού μας που δεν υποπτευόμασταν ή να εντείνει την διαίσθηση μας αναφορικά με τις καταστάσεις που βιώνουμε ή τον κόσμο που μας περιβάλλει. Η αφύπνιση της διαίσθησης θα αποτελέσει σημαντικό παράγοντα επιτυχίας στην διαμόρφωση του μέλλοντος μας, βοηθώντας μας να προσαρμοστούμε αποτελεσματικά και γρήγορα στις συνθήκες που διαμορφώνονται.\nΜέσα από την αφύπνιση και την αυτογνωσία θα μπορέσουν να λάμψουν πτυχές της προσωπικότητας μας που δεν υποπτευόταν κανείς και να μας βοηθήσουν να κατανοήσουμε και να εντρυφήσουμε με μεγαλύτερη ευκολία σε επιστημονικούς τομείς ή στις μεταφυσικές τέχνες. Είναι ένα καινούργιο προοδευτικό φεγγάρι, μια σελήνη ανθρωπιστική, που αφυπνίζει τα αντανακλαστικά μας για κοινωνική αλληλεγγύη.\nΤο μεγάλο αυτό τρίγωνο θα φέρει λιγότερη πίεση και με τις ραγδαίες εξελίξεις που θα έρθουν να ανοίγουν καινούργιες ευκαιρίες που δεν υπήρχαν πριν από λίγο καιρό. Ίσως να μην φέρει ριζικές αλλαγές, τουλάχιστον προς το παρόν, αλλά θα διαμορφώσει ένα λίγο διαφορετικό περιβάλλον, μέσα στο οποίο θα μπορέσουμε να κινηθούμε κάπως πιο ελεύθερα, απλοποιώντας την ζωή μας. Ενδέχεται να προσπαθήσει να ξεκαθαρίσει τις τόσο θολές και περίεργες καταστάσεις που ζούμε τους τελευταίους πολλούς μήνες, μέσα από αποκαλύψεις που θα εκθέσουν το ψευδές και το στημένο, που οδήγησε στον οργουελικό κόσμο που διαμορφώθηκε σε τόσο σύντομο χρονικό διάστημα. Και αν καταφέρει να εκθέσει την απάτη σε όλο της το εύρος, θα σημάνει την αρχή του τέλους του τρέχοντος κοινωνικοπολιτικού και οικονομικού συστήματος. Ας μην ξεχνάμε ότι η Παρθένος προασπίζεται την διαφάνεια και την καθαρότητα και αυτή είναι η απόλυτη προτεραιότητα της Νέας Σελήνης του Σεπτεμβρίου.\nΣτις δευτερεύουσες όψεις της Νέας Σελήνης ανήκει μια αντίθεση Σελήνης και Άρη με τον Ποσειδώνα και τον αστεροειδή Παλλάς. Είναι μια όψη που αναμένεται να φέρει απογοητεύσεις και καταστροφές. Είναι πολύ πιθανό να παρουσιαστεί αύξηση μολύνσεων, καταστροφές και φωτιές που συνδέονται με χημικά, αύξηση θνησιμότητας από δηλητήρια καθώς και άσχημες καιρικές συνθήκες. Οι έκτακτες συνθήκες που θα δημιουργηθούν αναμένεται να φέρουν πολλές κυβερνήσεις σε δύσκολη θέση και θα έχουν μεγάλο αντίκτυπο στους πληθυσμούς των χωρών. Η αντίθεση Άρη-Ποσειδώνα αποτελεί μια από τις δυσκολότερες πλανητικές όψεις και φέρνει πολύ συχνά καταστροφές από το νερό. Είναι μια όψη που πέρα από την εκτίναξη της θνησιμότητας, συνδέεται με αυτοκτονίες, παράνοια και κακόβουλες πράξεις.\nΗ Παρθένος μπορεί να έχει επεξεργαστεί το πιο τέλειο και έξυπνο σχέδιο, σε συνεργασία με τον Ήλιο και τον Άρη, ο Ποσειδώνας όμως δεν θα επιτρέψει να υλοποιηθεί. Υπό την επιρροή της αντίθεση του, τίποτε δεν είναι οριοθετημένο, τίποτε δεν μπορεί να προγραμματιστεί στην εντέλεια. Μπορεί να καταστρέψει και το καλύτερα οργανωμένο σχέδιο και να φέρει το απόλυτο χάος. Ο Ποσειδώνας ανάδρομος στην παρούσα φάση, στην 21 μοίρα των Ιχθύων, συνδέεται με την απληστία και την κακοποίηση οποιασδήποτε μορφής (πολύ συχνά συνδέεται με σεξουαλικά σκάνδαλα, κακοποίηση παιδιών, παιδοφιλία και αιμομιξία). Οι επιτυχίες που μπορεί να απολαύσουν όσοι επιτρέψουν να κυριευτούν από την απληστία, την ακολασία και την μεγαλομανία, που με τον άλφα ή βήτα τρόπο καταδυναστεύουν τους γύρω τους, δεν μπορεί παρά να είναι προσωρινές και στο τέλος θα συντριβούν και θα καταστραφούν υπό το βάρος ενός ψεύτικου κόσμου, ενός απατηλού ονείρου που έζησαν.\nΜία ακόμη δευτερεύουσα όψη είναι ο σχηματισμός ενός τριγώνου μεταξύ Ερμή, Κρόνου και Βόρειου Δεσμού, ένας σχηματισμός που προμηνύει άσχημα νέα, δυσάρεστες ειδήσεις και μεγάλες δυσκολίες, τις οποίες όμως μπορούμε να διαχειριστούμε με βάση τις εμπειρίες μας αλλά και σε συνεργασία με τους γύρω μας. Ίσως να γίνουν εμφανείς οι συνέπειες των ανθρώπινων παρεμβάσεων, μπορεί όμως και να αναπτυχθεί τέτοια δυναμική, που να αρχίσουμε να διακρίνουμε τα όρια της πραγματικότητα και της δυστοπίας που μας επιβάλουν ως πραγματικότητα. Υπάρχει έντονη η πιθανότητα να αρχίσουμε να συνειδητοποιούμε ότι έχουμε παραπλανηθεί και εξαπατηθεί, καθώς τα πέπλα του μυστηρίου και της συσκότισης θα αρχίσουν να πέφτουν με ταχύτατους ρυθμούς και θα καταφέρουμε επιτέλους να δούμε τι, και κυρίως ποιοι, κρύβονται στα παρασκήνια. Πρόκειται για μια όψη που αναμένεται να έχει διάρκεια και θα δώσει πολλά και σημαντικά γεγονότα το διάστημα που ακολουθεί.\nΚαι αυτή η Νέα Σελήνη, πέρα από τις πιο πάνω όψεις, βρίσκεται σε σύνοδο με σταθερούς αστέρες, αυτή την φορά με τον τον Cort ή τον θ (θήτα) του Λέοντα και τον αστεροειδή Ηγερία.\nΟ θ (θήτα) του Λέοντα, ένας σταθερός αστέρας που φέρει και τις ονομασίες Chertan, Coxa ή Cort , βρίσκεται στα πίσω πόδια του αστερισμού. Ο σταθερός αυτός αστέρας όταν ενεργοποιείται, όπως στην παρούσα φάση, είναι σαν να ανοίγει το μυαλό μας σε διαστάσεις του μεταφυσικού κόσμου, καθώς θεωρείται ο αστέρας της προφητείας. Η ονομασία του προέρχεται από την Μεσοποταμία. Οι αρχαίοι λαοί της περιοχής αφιέρωσαν τον αστέρα στον Θεό Kua, τον Θεό της μαντείας.\nΗ Νέα Σελήνη βρίσκεται επίσης σε σύνοδο με τον αστεροειδή Ηγερία, έναν μεγάλο αστεροειδή της Κύριας Ζώνης των Αστεροειδών, ο οποίος πήρε το όνομα του από την Θεά Ηγερία, σύντροφο και σύμβουλο του δεύτερου βασιλιά της Ρώμης, του Numa Pompilius. Η Ηγερία έδωσε κατά την παράδοση στον λαό της Ρώμης τους νόμους αλλά και τα τυπικά της λατρείας και το όνομα της έχει γίνει συνώνυμο της συμβούλου και πιστής συντρόφου. Ο αστεροειδής Ηγερία θεωρείται ότι χαρίζει σοφία και προφητικές ικανότητες όταν είναι ενεργοποιημένος με όψεις.\nΌπως γίνεται φανερό από την ανάλυση των όψεων που έχουν παρατεθεί, η Νέα Σελήνη ανοίγει ένα κύκλο αποκαλύψεων που αφορούν τα ζητήματα της δημόσιας υγείας (Παρθένος), που υπό τις παρούσες συνθήκες παραπέμπουν στις συνθήκες που βιώνουμε λόγω της πανδημίας, οι οποίες είναι με κάποιες μικρές αποχρώσεις κοινές σε παγκόσμια κλίμακα. Οι αποκαλύψεις μπορεί να αφορούν το παρασκήνιο της εμφάνισης του ιού, τους χειρισμούς που επιλέχθηκαν από τις κυβερνήσεις, την πολιτική των εμβολιασμών αλλά και τα ίδια τα εμβόλια, τον νευραλγικό ρόλο οργανισμών, οργάνων ή προσώπων που διαδραμάτισαν στην εσκεμμένη δημιουργία του κλίματος πανικού και φόβου ή και όλα τα πιο πάνω. Άλλωστε ο Ουρανός, που διαδραματίζει κυρίαρχο ρόλο και στο παρόν νέο φεγγάρι, είναι απρόβλεπτος και κυρίως, λατρεύει την ελευθερία του και δεν διστάζει να αντισταθεί ή και να επαναστατήσει.\nΤο διάστημα που ακολουθεί πολλοί από μας θα είναι σαν να βγαίνουν από μια περίοδο πνευματικής θολούρας, απόλυτου σκοταδιού και αδράνειας. Και καθώς θα ξυπνάμε, σιγά-σιγά θα συνειδητοποιούμε, ότι ο κόσμος που γνωρίζαμε έχει γίνει θρύψαλα. Και εμείς το επιτρέψαμε να συμβεί με την παθητική μας στάση. Η συνειδητοποίηση του μεγέθους της καταστροφής που έχει συντελεστεί σε τόσο σύντομο χρονικό διάστημα θα είναι εκείνη που μπορεί να μας ενεργοποιήσει επιτέλους και να μας οδηγήσει να αντισταθούμε στους δημοκρατικά εκλεγμένους τυράννους μάς.\nΘα υπάρξουν ξαφνικές εξελίξεις σε κυβερνητικό επίπεδο και στα ανώτερα κοινωνικά, πολιτικά και οικονομικά κλιμάκια, που θα απαιτήσουν προσεκτικούς χειρισμούς από την πλευρά τους, με μικρές όμως πιθανότητες επιτυχών χειρισμών. Δεν αποκλείονται παραιτήσεις ή απρόσμενες ήττες, καθώς και τρομερές αποκαλύψεις, που θα οδηγήσουν σε απόγνωση κάποιους από αυτούς, που προς στιγμήν θεωρούν ότι βρίσκονται στην κορυφή του κόσμου, έχουν το ακαταδίωκτο και μπορούν να πουν και να κάνουν ότι θέλουν, καταπατώντας το σύνταγμα και τους νόμους του κράτους ή τους όρκους του Ιπποκράτη, που ορκίστηκαν να υπερασπιστούν ή να υπηρετούν.\nΟ ψεύτικος, δυστοπικός κόσμος, στον οποίο μας έχουν εγκλωβίσει, θα αρχίσει να ξηλώνεται και η οργή που θα υπάρξει από τους λαούς θα είναι απίστευτης έντασης και έκτασης. Ας μην ξεχνάμε ότι υπό την επιρροή της Παρθένου έχουμε βιώσει ένα Μάη του ΄68, που άλλαξε τον ρου της ιστορίας. Όσο για το μέτωπο της οικονομίας, οι πλανητικές όψεις της της Νέα Σελήνης του Σεπτεμβρίου μας προϊδεάζουν για αύξηση των τιμών σε προϊόντα πρώτης ανάγκης, αρκετές απρόβλεπτες διακυμάνσεις στις οικονομίες, σε πείσμα των θετικών προβλέψεων των «ειδικών», και αύξηση της ανεργίας, κυρίως λόγω των μέτρων που έχουν ληφθεί στο παρελθόν και συνεχίζουν να λαμβάνονται στο όνομα της πανδημίας.\nΜε την Νέα Σελήνη στην Παρθένο ανοίγει ένας νέος κύκλος ζωής, που ας ελπίσουμε ότι θα μας οδηγήσει σε καλύτερες μέρες. Η κατάλληλες πλανητικές συγκυρίες υπάρχουν, θα πρέπει όμως να το θελήσουμε και εμείς, και κυρίως, να αγωνιστούμε για να το πετύχουμε. Γιατί όσο αδρανούμε, τόσο πιο βαθύ θα είναι το σκοτάδι που θα μας σκεπάσει…


2η Πρόσκληση ενδιαφέροντος για παροχή κατ’ οίκον διδασκαλίας\nΠαρασκευή, 01 Νοεμβρίου 2019. Στις κατηγορίες: Μόνιμοι Εκπαιδευτικοί, Εκπαιδευτικοί, Ανακοινώσεις\nΤους μόνιμους εκπαιδευτικούς ειδικής αγωγής ΠΕ01, ΠΕ02, ΠΕ03, ΠΕ04, ΠΕ86 και ΠΕ88 της Διεύθυνσης Δευτεροβάθμιας Εκπαίδευσης Πέλλας, που επιθυμούν να παρέχουν κατ’ οίκον διδασκαλία σε δύο μαθητές του Ε.Ε.Ε.ΕΚ. Γιαννιτσών για συμπλήρωση του ωραρίου τους ή με υπερωριακή απασχόληση έως πέντε (5) ώρες εβδομαδιαίως ή με απόσπαση, να υποβάλουν αίτηση στη Δ.Δ.Ε. Πέλλας (αυτοπροσώπως ή με e-mail ή με φαξ) μέχρι την Παρασκευή 08-11-2019.\nΤοποθετήσεις εκπαιδευτικών με την πράξη 42/31-10-2019 του ΠΥΣΔΕ Πέλλας\nΣας ανακοινώνουμε τις τοποθετήσεις εκπαιδευτικών με την πράξη 42/31-10-2019 του ΠΥΣΔΕ Πέλλας.\nΠροθεσμία ενστάσεων επί των παραπάνω τοποθετήσεων ορίζεται μέχρι την Δευτέρα 4-11-2019 και ώρα 10:00 πμ. Οι ενστάσεις θα πρέπει να υποβάλλονται είτε ιδιοχείρως στη ΔΔΕ Πέλλας είτε με fax στο 2381026414. Δεν θα εξεταστούν ενστάσεις που θα παραληφθούν μετά την παραπάνω προθεσμία.\nΤώρα: 9 επισκέπτες, 5 bots συνδεδεμένοι


Χανιά:Έκτακτα μέτρα παραχώρησης κοινόχρηστου χώρου- τραπεζοκαθίσματα – Parapolitka Kritis\nBy Παπουτσάκης Β.\t On Ιούν 3, 2020 161\n•\tΣτις περιπτώσεις των υφιστάμενων Καταστημάτων Υγειονομικού Ενδιαφέροντος (ΚΥΕ) τα οποία δεν είχαν δικαίωμα ανάπτυξης τραπεζοκαθισμάτων, παραχωρείται το δικαίωμα ανάπτυξης τραπεζοκαθισμάτων για σταθερό πλάτος 0.80m στη προβολή του καταστήματος με την προϋπόθεση ότι διατηρείται διέλευση πεζών ελάχιστου πλάτους 1.5m, δεν εμποδίζεται η όδευση τυφλών και εξασφαλίζονται όπου επιβάλλεται τα 3.5m για οχήματα εκτάκτου ανάγκης. Επιπλέον θα μπορεί με τους ίδιους όρους να δοθεί παραχώρηση κοινόχρηστου χώρου μπροστά από ένα όμορο κατάστημα με υπεύθυνη δήλωση του ιδιοκτήτη (παρ 5) .\n•\tΣτις περιπτώσεις των υφιστάμενων (ΚΥΕ) τα οποία είχαν δικαίωμα ανάπτυξης τραπεζοκαθισμάτων:\n1.\tΤο ελάχιστο πλάτος παραχώρησης από 1,20m (παρ 4.15, 5.1.2) και 1,00m εντός Παλιάς Πόλης (παρ 5.2.2) θα είναι 0,60m.\n2.\tΗ ζώνη μη παραχώρησης εκατέρωθεν της όδευσης τυφλών (παρ 4.18) οριοθετείται στα 0,20m.\n3.\tΤο μέγιστο ποσοστό μήκους παραχώρησης επί των προσόψεων 30% (παρ 4.21) αυξάνεται στο 60%.\n4.\tΤο μέγιστο ποσοστό παραχώρησης σε πλατείες 30% (παρ 5.4.2) αυξάνεται στο 60%.\n5.\tΗ ρήτρα μέγιστου ποσοστού πλάτους παραχώρησης στα πεζοδρόμια (40%ή 50% -παρ 5.1.4) και τους πεζόδρομους (50% -παρ 5.3.1) δεν εφαρμόζεται εφόσον εξασφαλίζεται η όδευση ΑΜΕΑ (1,50m) και οχημάτων ανάγκης (3,50m).\n6.\tΗ παραχώρηση ΚΧ μπροστά από ένα όμορο κατάστημα με υπεύθυνη δήλωση (παρ 5) θα εφαρμόζεται και για περισσότερους του ενός γειτονικούς χώρους (δηλαδή και απέναντι, παραδίπλα ή γενικά πλησίον) που βρίσκονται μπροστά και από κατοικία, οικόπεδο, ακάλυπτο κτλ.\n7.\tΗ παραχώρηση στην ανάπλαση της Ακτής Παπανικολή θα γίνει στο Νότιο πεζοδρόμιο, εξασφαλίζοντας όσο το δυνατόν μεγαλύτερο πλάτος τραπεζοκαθισμάτων.\n8.\tΤην τμηματική καταβολή του τέλους κοινοχρήστων χώρων για το σύνολο των αδειών (εμπορεύματα και τραπεζοκαθίσματα ) για το έτος 2020 ως εξής:


«Ανάληψη» ευθύνης για τον προπηλακισμό των πυροσβεστών στον κόμβο της Βαρυμπόμπης! – FANTOMAS.GR\n«Ανάληψη» ευθύνης για τον προπηλακισμό των πυροσβεστών στον κόμβο της Βαρυμπόμπης!\nΣτη Λιβύη ο υπουργός Εξωτερικών Ν. Δένδιας\nΕΚ κατά Κομισιόν για τη Πολωνία-Σύγκρουση κορυφής στην Σύνοδο των ηγετών σήμερα\nΣτον αντιεξουσιαστικό χώρο παραπέμπει η ανάρτηση\nin Top News, Άμυνα & Ασφάλεια, Ελλάδα, Πολιτική\nΛίγο πριν τις δώδεκα το βράδυ της Παρασκευής ομάδα ατόμων επιτέθηκε σε πυροσβέστες που βρίσκονταν στον κόμβο της Βαρυμπόμπης. Πιο συγκεκριμένα οι πυροσβέστες δέχθηκαν λεκτική επίθεση από ομάδα νεαρών ατόμων, οι οποίοι επιχείρησαν να τους προπηλακίσουν. Αμέσως ενημερώθηκε η αστυνομία και στο σημείο έσπευσε μία διμοιρία των ΜΑΤ, οι άνδρες της οποίας παρατάχθηκαν κατά μήκος της γέφυρας, εμποδίζοντας την πρόσβαση προς τους άνδρες της Πυροσβεστικής.\nΜάλιστα νωρίτερα σήμερα άτομο του αντιεξουσιαστικού χώρου «ανέλαβε» την ευθύνη καθώς έγραψε στο Twitter πως «χθες, 8 σύντροφοι εθελοντές πήγαν στην Βαρυπόμπη νερά κ τροφή, εκεί διεσώσαν 6 σκυλιά τα οποία και παρέδωσαν στη Φιλόζωικη Βαρυμπόμπης. Αστυνομικοί τους προπηλακισαν κατηγορώντας τους ως εμπρηστές και ότι παρεμποδισαν το έργο των πυροσβεστων με αποτέλεσμα την αντίδραση των κατοίκων».\nΜετά από την ανάρτηση αυτή, διαψεύδονται «πληροφορίες» που κυκλοφορούν τις τελευταίες ώρες και αναφέρουν ότι ομάδα πολιτών που βρέθηκαν στην περιοχή ως εθελοντές προπηλάκισαν τους πυροσβέστες την ώρα που έδιναν μάχη με τις φλόγες.


Ολόκληρα καραμελωμένα κρεμμυδάκια | TasteFULL.grΟλόκληρα καραμελωμένα κρεμμυδάκια | TasteFULL.gr\nΒίκυ Κουμάντου | 08.12.2011\nΣυνταγές Φαγητά Λαχανικά Ολόκληρα καραμελωμένα κρεμμυδάκια\nΠέρσι τα Χριστούγεννα, μαγείρεψα για πρώτη φορά καραμελωμένα κρεμμυδάκια και τα σερβίρισα δίπλα σε ένα χοιρινό ρολό στο φούρνο.\nΠαρότι είχα παρέα τις κλασσικές πατάτες, αυτά τα κρεμμυδάκια έκλεψαν τις εντυπώσεις και την προτίμηση των “παιδιών” του τραπεζιού (γύρω στα 20 όλα τα παιδιά). Από τότε έχουν πάρει μόνιμη υποψηφιότητα στα πιάτα που συνοδεύουν ένα ψητό κρέας φούρνου ή σχάρας. Ταιριάζει και με ψάρι σχάρας, αλλά δεν το λέω 🙂\nΕχουν γλυκόξινη γεύση, από τη ζάχαρη και το ξύδι γι’αυτό ταιριάζουν πολύ με κρέατα που έχουν το λιπάκι τους. Δεν θυμίζουν κρεμμυδάκια στιφάδου, παρά μόνο στο ό,τι προσφέρονται ολόκληρα. Η γεύση τους είναι πολύ ολοκληρωμένη. Είναι τα γλασαρισμένα κρεμμυδάκια, που κάρφωσα με οδοντογλυφίδες πάνω στο στεφανάκι χριστουγεννιάτικης γέμισης, που ετοίμασα φέτος.\nΑκόμα κι αν στήσετε τραπέζι με τα περισσεύματα του ψυγείου, λίγο τυρί, ψωμί, σαλάμι, μπορείτε να ετοιμάσετε ένα ζεστό πιάτο με καραμελωμένα κρεμμυδάκια στη μέση.\nΑνάλογα με το αν βάλετε βούτυρο ή λάδι, μπορεί να αλλάξει γευστική κατηγορία. Αν σας αρέσουν τα φρέσκα μυρωδικά και έχετε στο μπαλκόνι σας, το δενδρολίβανο, η ματζουράνα, η ρίγανη απογειώνουν τη γεύση τους.\nΔύο τρόποι μαγειρέματος\nνα βράσουμε πρώτα τα κρεμμυδάκια, σε νερό ή ζωμό, τόσο όσο να τρυπιώνται με τη μύτη του μαχαιριού και μετά να τα βάλουμε σε τηγάνι, όπου έχουμε ενώσει λάδι-ζάχαρη-βαλσαμικό ξύδι, να τα σκεπάσουμε με καπάκι και να τα αφήσουμε σε χαμηλή φωτιά, να βγάλουν τα νερά τους και να ρουφήξουν την σάλτσα γλασαρίσματος. Με αυτόν τον τρόπο έχουν μαγειρευτεί τα κρεμμυδάκια της φωτογραφίας. Το αρνητικό είναι πως το χρώμα δεν μπαίνει μέχρι την καρδιά του κρεμμυδιού αλλά βάφει τα 4-5 στρώματα φύλλου. Τα θετικά είναι πως κρατούν το σχήμα τους (δεν καταρρέουν) και μπορούμε να έχουμε έτοιμα βρασμένα κρεμμυδάκια στο ψυγείο για 2-3 μέρες και μέσα σε 20λεπτά να σερβίρουμε το πιάτο.\nνα τα βάλουμε στο τηγάνι, όπου έχουμε ενώσει λάδι-ζάχαρη-βαλσαμικό ξύδι, ωμά, να τα σκεπάσουμε με καπάκι και να τα αφήσουμε σε χαμηλή φωτιά, να βγάλουν τα νερά τους και να ρουφήξουν την σάλτσα γλασαρίσματος. Σε 20 λεπτά θα πρέπει να αρχίσουμε να προσθέτουμε νερό (ή ζωμό) λίγο λίγο, μέχρι να βράσουν τα κρεμμύδια. Με αυτόν τον τρόπο το χρώμα (και η γεύση) μπαίνει στην καρδιά του κρεμμυδιού. Το αρνητικό είναι πως χάνουν το σχήμα τους, γιατί μαλακώνουν πολύ και θέλει αρκετό χρόνο από το ξεκίνημα μέχρι το σερβίρισμα (μια ώρα με το καθάρισμα).\nΣτο τελείωμα του πιάτου, στο τηγάνι, ένα σφηνάκι μαυροδάφνη ή μοσχάτο κρασί ή όποιο λικέρ σας αρέσει θα δώσει κι άλλα φτερά!\n500γρ καθαρισμένα κρεμμυδάκια στιφάδου\n1/4 κούπας (60ml) βαλσαμικό ξύδι\n4 κουταλιές σούπας ελαιόλαδο ή 50γρ βούτυρο\n5' πριν το τελείωμα: φρέσκα μυρωδικά (δεντρολίβανο, ρίγανη, ματζουράνα)\nΟ εύκολος τρόπος να καθαρίζουμε κρεμμύδια: βάλτε τα κρεμμύδια σε λεκάνη και καλύψτε τα με καυτό νερό. Τα εξωτερικά φλούδια θα μαλακώσουν και θα "ξεκολλάνε" εύκολα, χωρίς να χαλούν την ενότητα της επόμενης φλούδας. Ετσι θα έχετε καλοκαθαρισμένα, ολοστρόγγυλα κρεμμυδάκια.\nΕπιλέγω να αναλύσω την πρώτη εκτέλεση, με περισσότερους μυστικούς διαδρόμους απογείωσης της γεύσης.\nΒάλτε τα κρεμμυδάκια, σκεπασμένα με κρύο νερό, να βράσουν. Τα αφήνετε μέχρι να δοκιμάσετε πως τρυπιώνται με τη μύτη ενός μαχαιριού. Οι χρόνοι στην συνταγή εξαρτώνται από το μέγεθος των κρεμμυδιών, γι'αυτό θα έχετε την προσοχή σας σ'αυτά.\nΣτραγγίστε σε σουρωτήρι.\nΑν βάλετε λάδι στη συνταγή, τότε βάλτε όλα τα υλικά στο τηγάνι σε χαμηλή φωτιά να ενωθούν. Προσοχή στις αναθυμιάσεις του ξυδιού.\nΑν βάλετε βούτυρο, τότε βάλτε το μόνο του στο τηγάνι και αφήστε το να λυώσει σε χαμηλή φωτιά και να πάρει ξανθό χρώμα. Ήδη θα έχει αρχίσει να έρχεται στη μύτη σας μυρωδιά ψημένου καρπού. Αυτό είναι το beurre noisette. Αν εχετε ανοιχτόχρωμο τηγάνι και βλέπετε καφετιά υπολείμματα, μην ανησυχείτε. Αυτά είναι τα υπολείμματα γάλακτος που ψήνονται και δίνουν το άρωμα στο βούτυρο. Προσθέστε τη ζάχαρη και περιμένετε να λυώσει. Να δουλεύετε στο 1, τη πιο χαμηλή φωτιά. Προσθέστε το βαλσαμικό και αφήστε 1 λεπτό να ενωθεί η σάλτσα.\nΡίξτε τα κρεμμυδάκια, κουνήστε να πασαλειφθούν καλά, σκεπάστε με καπάκι, η φωτιά στο 1 και αφήστε τα 20λεπτά. Κατά διαστήματα, να τα ανακινείτε ώστε όλες οι πλευρές να ακουμπούν στον πάτο και να ρουφούν τη σάλτσα γλασαρίσματος.\nΘα τα καταλάβετε όταν είναι ετοιμα. Η σάλτσα θα τα έχει ποτίσει, θα είναι κολλημένη πάνω τους, δεν θα μοιάζουν υδαρή αλλά λαχταριστά. Αν χρειστεί λίγο νεράκι, μπορείτε να προσθέσετε.\nΠροσθέστε και τα φρέσκα μυρωδικά, σκεπάστε και αφήστε τα να δώσουν άλλο ένα στοιχείο γεύσης, στο πιάτο που θα κάνει πολλούς χαρούμενους όταν βγει στο τραπέζι σας.\nTags: ορεκτικά, συνοδευτικά πιάτα, Τσικνοπέμπτη, χριστούγεννα\nΆλλες συνταγές με βούτυρο, ελαιόλαδο, ζάχαρη, κρεμμυδάκια στιφάδου, ξύδι


Προσοχή στο κενό: υποστηρίζουμε τα παιδιά μας σημαίνει υποστηρίζουμε ο ένας τον άλλο – Πυγολαμπίδες\n30 Οκτωβρίου 2017 Μουσαφίρης\nΑπόσπασμα από το βιβλίο Ζήσε τη ζωή σου με τόλμη, της Brené Brown\nΠιστεύω ότι είναι σημαντικό σε αυτό το σημείο να κάνουμε μια παύση, για να αναγνωρίσουμε πόση ντροπή μπορεί να προκληθεί, όταν οι γονείς διαφωνούν μεταξύ τους σχετικά με το θέμα των αξιών. Όταν ακούτε συζητήσεις ή διαβάζετε βιβλία και μπλογκ σχετικά με θέματα της ανατροφής των παιδιών τα οποία «σηκώνουν» διαφορετικές απόψεις και/ή προκαλούν διαφωνίες, όπως το πώς και πού πραγματοποιείται η γέννα, η περιτομή, τα εμβόλια, ο ύπνος στο ίδιο κρεβάτι με το μωρό, το τάισμα κτλ., ο ένας κάνει τον άλλο να ντρέπεται και να πληγώνεται. Να πληγώνεται βαθιά. Βλέπεις ανθρώπους (κυρίως μητέρες) να συμπεριφέρονται με τον ίδιο ακριβώς τρόπο που προηγουμένως είπα ότι καθορίζει την ντροπή: με χαρακτηρισμούς, προσβολές, εκφοβισμό.\nΑυτό που έχω καταλήξει να πιστεύω για τις συμπεριφορές αυτές είναι το εξής: Δεν μπορεί κανείς να ισχυριστεί ότι ενδιαφέρεται για το καλό των παιδιών και παράλληλα να προκαλεί ντροπή σε άλλους γονείς για τις επιλογές που κάνουν. Πρόκειται για συμπεριφορές που η μία ακυρώνει την άλλη, και δημιουργούν μεγάλο αξιακό κενό. Ναι, οι περισσότεροι από εμάς (βάζω και τον εαυτό μου μέσα) έχουμε έντονες απόψεις για καθένα από αυτά τα θέματα, αλλά, αν πραγματικά μας νοιάζει το καλό των παιδιών γενικότερα, καθήκον μας είναι να κάνουμε επιλογές που συνάδουν με τις αξίες μας και να υποστηρίζουμε τους γονείς που κάνουν το ίδιο. Επίσης καθήκον μας είναι να πιστεύουμε και εμείς στη δική μας αξία. Όταν νιώθουμε καλά για τις δικές μας επιλογές και αντιμετωπίζουμε τον κόσμο νιώθοντας άξιοι και όχι ανεπαρκείς, τότε δεν νιώθουμε την ανάγκη να κρίνουμε και να επιτεθούμε τους άλλους.\nΕίναι εύκολο να προσπαθήσει κανείς να ακυρώσει αυτό το επιχείρημα υπερβάλλοντας και λέγοντας «Πρέπει λοιπόν να αγνοούμε τους γονείς που κακοποιούν τα παιδιά τους;». Η αλήθεια όμως είναι ότι, όταν κάποιος κάνει διαφορετικές επιλογές από εμάς, αυτό δεν συνιστά απαραίτητα και κακοποίηση. Αν υπάρχει πραγματική κακοποίηση, τότε οπωσδήποτε καλέστε την αστυνομία. Ως κοινωνικός λειτουργός που έχει κάνει έναν χρόνο πρακτική άσκηση στην Πρόνοια, δεν μπορώ να δεχτώ να χρησιμοποιούμε λέξεις όπως «κακοποίηση» ή «παραμέληση», για να εκφοβίσουμε ή να υποτιμήσουμε γονείς οι οποίοι απλώς κάνουν πράγματα που εμείς θεωρούμε λανθασμένα, διαφορετικά ή κακά.\nΜάλιστα, έχω απαρνηθεί αυτή τη διχοτόμηση καλός/κακός γονιός, απλώς και μόνο επειδή κι εμένα μπορεί κάποιος να με χαρακτηρίσει τη μία καλό γονιό και την άλλη κακό, ανάλογα με την οπτική του και με το πόσο καλά τα πάω κάθε στιγμή. Δεν θεωρώ ότι αυτή η επικριτική ματιά προσφέρει κάτι στη ζωή μας ή στις συζητήσεις που κάνουμε γενικότερα σχετικά με την ανατροφή των παιδιών μας. Όχι μόνο αυτό, αλλά πάντα προμηνύει μια καταιγίδα ντροπής. Για μένα το θέμα της ανατροφής των παιδιών έχει να κάνει με το πόσο ασχολούμαστε πραγματικά με τα παιδιά μας. Τους δίνουμε προσοχή; Σκεφτόμαστε καλά τι επιλογές κάνουμε; Είμαστε ανοιχτοί στο να μάθουμε περισσότερα ή στο να κάνουμε κάποιο λάθος; Έχουμε περιέργεια και διάθεση να κάνουμε ερωτήσεις;\nΑυτό που έχω μάθει από τη δουλειά μου είναι ότι υπάρχουν χιλιάδες τρόποι εκεί έξω για να γίνει κανείς ένας θαυμάσιος και αφοσιωμένος γονιός. Μερικοί από αυτούς μπορεί να έρχονται σε αντίθεση με αυτό που εγώ θεωρώ προσωπικά σωστή ανατροφή. Για παράδειγμα, με τον Στιβ είμαστε πολύ αυστηροί σχετικά με το τι επιτρέπουμε να δούνε τα παιδιά στην τηλεόραση, ιδίως σε θέματα που αφορούν βία. Σκεφτόμαστε για αυτό το θέμα, το συζητάμε και παίρνουμε τις καλύτερες αποφάσεις που μπορούμε. Αντίθετα, έχουμε φίλους που αφήνουν τα παιδιά τους να βλέπουν ταινίες και εκπομπές που εμείς δεν αφήνουμε να δούνε η Έλεν και ο Τσάρλι. Αλλά ξέρετε τι; Κι εκείνοι επίσης το σκέφτονται, το συζητάνε και παίρνουν την καλύτερη δυνατή απόφαση. Απλώς φτάνουν σε διαφορετικά συμπεράσματα από εμάς, και αυτό εγώ οφείλω να το σεβαστώ.\nΠρόσφατα βρεθήκαμε στην αντίθετη πλευρά αυτού του ζητήματος, όταν κάποιοι καλοί μας φίλοι φάνηκαν να εκπλήσσονται που αφήνουμε την Έλεν να διαβάσει το βιβλίο The Hunger Games. Πάλι εκείνοι οι γονείς προβληματίζονταν και στη συζήτηση που κάναμε υπήρξε αμοιβαίος σεβασμός και ενσυναίσθηση. Είναι πολύ δύσκολο μερικές φορές να δώσεις «προσοχή στο κενό», όταν θεωρείς βασική αξία το να σέβεσαι τη διαφορετικότητα. Νομίζω ότι το κλειδί είναι να θυμόμαστε ότι, όταν οι άλλοι γονείς παίρνουν διαφορετικές αποφάσεις από τις δικές μας, αυτό από μόνο του δεν αποτελεί απαραίτητα κριτική. Η τόλμη συνίσταται στο να βρίσκεις το δικό σου μονοπάτι και να σέβεσαι ότι η αναζήτηση του σωστού δρόμου μπορεί να είναι διαφορετική για τους άλλους ανθρώπους.\n(ISBN: 978-960-566-954-6, σελ.: 384, τιμή: 15,50 €)\nΓια να διαβάσετε περισσότερα www.metaixmio.gr / www.brenebrown.com


ΑΠΟΚΑΛΥΠΤΙΚΟΣ Ο ΔΗΜΑΡΧΟΣ ΜΕΓΑΡΕΩΝ: ΑΡΧΙΖΕΙ Η ΑΝΤΙΣΤΡΟΦΗ ΜΕΤΡΗΣΗ ΓΙΑ ΤΟ Γ.Π.Σ.\nΔημοσιευμένο στις Πέμπτη, 15 Φεβρουαρίου 2018 (10:14)\nΤο Γενικό Πολεοδομικό Σχέδιο των Μεγάρων αποτέλεσε το βασικό θέμα της μίνι συζήτησης που είχαμε με τον δήμαρχο Μεγαρέων Γρ. Σταμούλη, από την οποία βγαίνουν θετικές ειδήσεις σχετικά με την πορεία έγκρισης του.\nΞεκινώντας ο κ. Σταμούλης χαρακτήρισε ως «πονεμένη ιστορία το Γ.Π.Σ.», θυμίζοντας ότι ενώ έχει υποβληθεί από το 2005, εντούτοις 13 χρόνια μετά δεν έχει εγκριθεί. «Το Γ.Π.Σ. των Μεγάρων ενώ έχει περάσει από πολλά στάδια, δεν έχει τύχει ποτέ έγκρισης διαφορετικά θα είχαμε τελειώσει. Η αλήθεια είναι πως μία φορά πέρασε από τον ΟΡΣΑ χωρίς βέβαια να έχει πάρει την έγκριση, γιατί μετά από εκεί έπρεπε να υπογραφεί Κοινή Υπουργική Απόφαση από τους συναρμόδιους υπουργούς.\nΕφόσον τότε δεν είχε οριστικά εγκριθεί, είπαμε να προχωρήσουμε σε τρεις αλλαγές τις οποίες θεωρούσαμε καθοριστικής σημασίας για την περιοχή μας. Γιατί έτσι όπως είχαν περάσει το 2014 από τον ΟΡΣΑ, εάν εγκρίνονταν το Γ.Π.Σ. στην συνέχεια με την σχετική ΚΥΑ, αυτό θα απέφερε για την περιοχή μας τρία καταστροφικά πράγματα».\nΠοια ήταν τα τρία σημεία στα οποία έγιναν διορθωτικές κινήσεις;\nΤο πρώτο είναι ότι μεταξύ Μεγάρων και Νέας Περάμου θα επιτρέπονταν η ίδρυση οποιασδήποτε βιομηχανίας. Και επειδή όπως είναι γνωστό υπάρχει πρόβλημα στην Αττική όπου προσπαθούν από την περιοχή της Αθήνας να τις απομακρύνουν, θα έβρισκαν πρόσφορο έδαφος (αφού θα το προέβλεπε το Γ.Π.Σ.) για να φέρουν όλη την βαριά βιομηχανία εδώ. Είναι κατανοητό τι θα σήμαινε αυτό για το περιβάλλον.\nΤο δεύτερο καταστροφικό ζήτημα, αφορούσε την προστατευόμενη περιοχή του υγροβιότοπου του Βουρκαρίου όπου υπάρχει και μία ΒΙΟΠΑ. Στην περιοχή αυτή επιτρέπονταν η λειτουργία εργοστασίου παραγωγής ηλεκτρικής ενέργειας ανεξαρτήτως ισχύος. Δηλαδή μπορεί να μας έφερναν εδώ ένα εργοστάσιο σαν αυτό της Πτολεμαΐδας ή της Μεγαλόπολης. Καταφέραμε να αλλάξουμε την διάταξη ώστε να επιτρέπεται η λειτουργία εργοστασίου παραγωγής ηλεκτρικής ενέργειας ισχύος έως 500MW. Δηλαδή ένα εργοστάσιο παραγωγής ηλεκτρικού ρεύματος χαμηλής όχλησης, που θα ήταν χρήσιμο για την περιοχή και δεν θα δημιουργούσε περιβαλλοντικά προβλήματα.\nΤο τρίτο ζήτημα ήταν καταστροφικό για τους αγρότες της περιοχής μας, αφού υπήρχαν στο Γ.Π.Σ. όροι που προέβλεπαν παρεκκλίσεις αλλά και περιορισμούς στην δόμηση και στις καλλιέργειες που δεν ίσχυαν σε καμία άλλη περιοχή. Με τους συγκεκριμένους όρους οι αγρότες δεν θα μπορούσαν να φτιάξουν τίποτα, ούτε αγροτικές αποθήκες, ούτε βιοτεχνίες για τυποποίηση προϊόντων. Καταφέραμε λοιπόν να ισχύσει για την περιοχή μας ότι ισχύει και σε όλη την Ελλάδα.\nΛέγεται πως είχε εγκριθεί το Γ.Π.Σ. και με τις συγκεκριμένες αλλαγές γύρισε πίσω…\nΑυτό κ. Υψηλάντη πρέπει να το ξεκαθαρίσω. Το Γ.Π.Σ. δεν είχε εγκριθεί και εμείς το γυρίσαμε πίσω. Κακώς λέγεται αυτό! Οι καθυστερήσεις δεν προέκυψαν από τις αλλαγές που εμείς ζητήσαμε. Τροχοπέδη για την έγκριση του Γ.Π.Σ. αποτέλεσαν οι συνεχόμενες αλλαγές των υπουργών, αλλά και η κατάργηση του ΟΡΣΑ τον οποίο αντικατέστησαν με την ίδρυση της Μητροπολιτικής Επιτροπής. Τότε λοιπόν η απόφαση που ελήφθη από την κεντρική διοίκηση, ήταν όλα τα προς έγκριση Γενικά Πολεοδομικά Σχέδια να περάσουν εξαρχής από τη νέα επιτροπή.\nΆρα αυτό που λένε ότι εμείς καθυστερούμε, δεν ισχύει.\nΑπλά με τις τρεις διορθωτικές κινήσεις που κάναμε, βρήκαμε την ευκαιρία να σώσουμε την περιοχή. Τώρα από εκεί και πέρα υπάρχει το αδηφάγον γραφειοκρατικό τέρας. Η Μητροπολιτική Επιτροπή, είναι μια επιτροπή που έχει ζωή περίπου 3 χρόνια και έκανε πάνω από ένα χρόνο να συγκροτηθεί, αφού σε αυτό έπαιξαν ρόλο πολιτικοί και κομματικοί παράγοντες που δεν πρότειναν μέλη τα οποία έπρεπε να είναι από την ΕΝΠΕ, αλλά ακόμη και από την Περιφέρεια Μακεδονίας. Όλα αυτά καθυστέρησαν πάνω από ένα χρόνο τη συγκρότηση της Μητροπολιτικής Επιτροπής. Δεν γνωρίζω τι άλλο μπορεί να φταίει αλλά το μόνο που ξέρω είναι ότι στα δύο χρόνια που λειτουργεί και στον ένα χρόνο που έκανε για να συγκροτηθεί, έχουν περάσει από την συγκεκριμένη επιτροπή 5 έως 6 θέματα. Όλες αυτές οι γραφειοκρατικές αγκυλώσεις λοιπόν έχουν φέρει πίσω το θέμα.\nΕμείς όμως μάθαμε ότι η υπόθεση του Γ.Π.Σ. συζητήθηκε…\nΟι πληροφορίες σας είναι σωστές. Μετά από πολλές πιέσεις, πετύχαμε να έθει προς συζήτηση η υπόθεση που μας αφορά. Πρέπει να γνωστοποιήσω όμως ότι τρέχουμε την υπόθεση αυτή τρία χρόνια συνεχώς, έχοντας ενοχλήσει όλους τους υπουργούς ανάπτυξης που έχουν περάσει, ακόμη και υπουργούς που δεν είχαν αρμοδιότητα για το Γ.Π.Σ. όπως τον κ. Σκουρλέτη αλλά και τον αντιπρόεδρο της κυβέρνησης κ. Δραγασάκη, για να επηρεάσουν την κατάσταση. Καταφέραμε λοιπόν την προηγούμενη εβδομάδα να συζητηθεί το Γ.Π.Σ. των Μεγάρων στην Μητροπολιτική Επιτροπή, όπου έγιναν κάποιες παρατηρήσεις, όχι σημαντικές ώστε να αλλάξει κάτι ριζικά, αλλά όσον αφορά κυρίως τις εκτάσεις των χώρων αλλά και των ζωνών. Όλα αυτά τα θέματα θα τα συζητήσουμε εκ νέου με τους αρμοδίους του υπουργείου ανάπτυξης ώστε να γίνουν κάποιες μικρές διορθώσεις και να περάσει εκ νέου το Γ.Π.Σ. και πάλι από την Μητροπολιτική Επιτροπή για να οδηγηθεί προς την τελική έγκριση.\nΠότε προβλέπετε κ. δήμαρχε να τελειώσει η υπόθεση αυτή;\nΠιστεύω κ. Υψηλάντη ότι έχουμε φτάσει πολύ κοντά στην λήξη του θέματος. Θεωρώ πως έχει αρχίσει η αντίστροφη μέτρηση για την έγκριση του Γ.Π.Σ.. Μένει μετά τις παρατηρήσεις που έγιναν, να γίνουν κάποιες μικρές διορθώσεις όπως προείπα, και έπειτα να περάσει και πάλι από την Μητροπολιτική Επιτροπή. Αυτό όμως δεν σημαίνει πως τελειώσαμε. Υπάρχουν και άλλα στάδια, αφού το προς έγκριση ΓΠΣ πρέπει να περάσει και από το νομικό τμήμα του αρμόδιου υπουργείου, ώστε να εγκριθεί οριστικά με Κοινή Υπουργική Απόφαση.\nΈχετε θέσει ως χρονικό ορίζοντα έγκρισής του το τέλος της θητείας σας;\nΕίμαι αισιόδοξος πως η τελική έγκριση θα έρθει στο δήμο πολύ νωρίτερα από το τέλος της πενταετούς θητείας μας. Για την διοίκησή μας, η έγκριση του Γ.Π.Σ. είναι το μεγάλο στοίχημα. Βέβαιο πάντως είναι ότι δεν αφήνουμε το θέμα αυτό στη μοίρα του. Οπότε όλα θα γίνουν το ταχύτερο δυνατόν.


Η διεθνής του λαϊκισμού έναντι της ευρωπαϊκής κεντροδεξιάς (liberal.gr, 16.04.2020)\nApril 16, 2020 ΑΡΘΡΑ ΚΑΙ ΣΥΝΕΝΤΕΥΞΕΙΣ, ΜΜΕ, ΟΛΕΣ ΟΙ ΔΡΑΣΕΙΣ 31Views 0Likes\nΜετά από έναν μήνα καραντίνας και τέσσερις μήνες από τότε που πρωτοεμφανίστηκε ο κορονοϊός, αρχίζουμε και βγάζουμε κάποια πρώτα συμπεράσματα για την ποιότητα των ηγεσιών που καλούνται να αντιμετωπίσουν την πρωτοφανή κρίση. Διαμορφώνεται η αίσθηση ότι έχουμε να κάνουμε, εκτός των άλλων, με μια διεθνή των λαϊκιστών που δεν τα έχουν πάει καλά, καθώς βρέθηκαν απέναντι στις συστάσεις των ειδικών και των επιστημόνων.\nΣυχνά, το κόστος το πληρώνουμε όλοι καθώς υπάρχουν μερικές χώρες, όπως οι ΗΠΑ, των οποίων η ηγεσία δεν επηρεάζει μόνο αυτές αλλά συνολικά τον κόσμο, εξαιτίας της μεγάλης ισχύος τους. Η απόφαση του Τραμπ να διακόψει τη συνεργασία με τον Παγκόσμιο Οργανισμό Υγείας (ΠΟΥ) είναι καταστροφική και ακριβώς το αντίθετο από ότι χρειαζόμαστε.\nΔεν πρόκειται, όμως, μόνο για τους λαϊκιστές της Δεξιάς, όπως ο Τραμπ, ο Ερντογάν και ο Βραζιλιάνος Πρόεδρος Μπολσονάρο, αλλά για τους λαϊκιστές εν γένει, δηλαδή και της Αριστεράς. Τρανό παράδειγμα ο ριζοσπάστης αριστερός πρόεδρος του Μεξικού, AMLO, ο οποίος αναδεικνύεται ίσως στον χειρότερο όλων, από τους δημοκρατικά εκλεγμένους ηγέτες, στον κόσμο, στην αντιμετώπιση της τρέχουσας κρίσης.\nΟύτε, βέβαια, η αριστερή κυβέρνηση της Ισπανίας, με τους Podemos, μπορεί να επαίρεται, καθώς υπήρξε μοιραία η μη ακύρωση σειράς διαδηλώσεων και εκδηλώσεων κοινωνικής διαμαρτυρίας, το πρώτο κρίσιμο δεκαπενθήμερο του Μαρτίου. Αλλά και ο Μακρόν έκανε το τεράστιο λάθος να επιτρέψει τον πρώτο γύρο των δημοτικών εκλογών, πριν απαγορεύσει την κυκλοφορία την επομένη!\nΗ ποιότητα της ηγεσίας παίζει ρόλο. Το ξέρουμε από τη δική μας προηγούμενη επώδυνη εμπειρία αλλά και από τη σημερινή μας επιτυχία στον περιορισμό του αριθμού των θυμάτων της πανδημίας, σε αντίθεση με τις εκατόμβες αλλού. Με απλά λόγια, κακή ηγεσία ίσον περισσότεροι νεκροί, συχνά πολλοί περισσότεροι.\nΘα μπορούσα να πάω κι ένα βήμα παραπέρα: παρατηρώ ότι όσες ευρωπαϊκές χώρες έχουν αρχηγό της κυβέρνησης προερχόμενο από το Ευρωπαϊκό Λαϊκό Κόμμα, δηλαδή την ευρωπαϊκή κεντροδεξιά, όπως η Ελλάδα, η Κύπρος, η Γερμανία και η Αυστρία, τα έχουν πάει πολύ καλύτερα από τους άλλους. Εν τέλει, οι Ευρωπαίοι κεντροδεξιοί ίσως αποδεικνύονται σοβαρότεροι και αποτελεσματικότεροι των υπολοίπων. Με εμπιστοσύνη στην επιστήμη και στους ειδικούς, υψηλή διαχειριστική επάρκεια κι ένα μείγμα αποφασιστικότητας, διάθεσης για ευρύτερες συναινέσεις και διεθνείς συνεργασίες, και αποστροφή στις ιδεολογικές αγκυλώσεις και τη λαϊκιστική εχθροπάθεια, που συχνά χαρακτηρίζει τους αντιπάλους τους, έχουν συμβάλει σε ένα μικρότερο πρώτο κόστος της πανδημίας.\nΤο άρθρο μου στο Liberal.gr εδώ.\nΤελευταίες εξελίξεις: Η Τουρκία σε κρίση, ένα βήμα πριν το ΔΝΤ (Action 24, Evening Report 13.04.2020)\nO Ερντογάν επέλεξε την οικονομία αντί της υγείας και τώρα χάνει και τα δύο (ΜEGA, Live News, 20.04.2020)


Πράσινα άλογα: Καρότα στην Τουρκία για κακή συμπεριφορά | HuffPost Greece\n25/09/2020 08:52 EEST | Updated 25/09/2020 12:01 EEST\nΤο μεγάλο πρόβλημα είναι όταν ανταμείβεις κακή συμπεριφορά με καρότα, ή όταν τιμωρείς καλή συμπεριφορά με ραβδιά.\nΣε πρόσφατο άρθρο με τίτλο «Φωνάζει ο κλέφτης να φοβηθεί ο νοικοκύρης: Περί καρότων και μαστιγίων» ανέφερα γιά τον κ. Ερντογάν ότι «η λογική των πράξεών του ρέει από την παραδοσιακή στρατηγική της Τουρκίας που είναι «to get something out of nothing», δηλαδή «του να παίρνεις κάτι από το τίποτα» που ιστορικά της έχει δουλέψει.»\nΕπειδή τελευταία ακούμε συνεχώς για καρότα και μαστίγια προς την Τουρκία,τι είναι λοιπόν το καρότο και το μαστίγιο;Το καρότο και το μαστίγιο είναι βεβαίως ελεύθερη απόδοση του «carrot and stick» το οποίο μεταφράζεται καλύτερα ως «το καρότο και το ραβδί». Αυτή είναι μία μέθοδος για παροχή κινήτρων. Δηλαδή, το «καρότο» είναι η ανταμοιβή για καλή συμπεριφορά ή για καλή επίδοση ή υψηλή απόδοση, και το «ραβδί,» ας πούμε, είναι η ποινή ή τιμωρία ή κύρωση για κακή συμπεριφορά, επίδοση ή απόδοση. Ο συνδυασμός των δύο θεωρείται ότι παρέχει ισχυρά κίνητρα τα οποία είναι καλύτερα από τα κίνητρα τα οποία θα παρέχονταν μόνο από ανταμοιβές για καλή συμπεριφορά ή μόνο από κυρώσεις για κακή συμπεριφορά. Εξ ου και η ευλαβική προσήλωση της Ευρωπαϊκής Ένωσης σε αυτή τη μέθοδο.\nΓια παράδειγμα, αν συμπεριφερθείς καλά θα αυξήσουμε τη χρηματοδότησή σου, ή δεν θα χρειάζεται βίζα για τους πολίτες σου, ή θα σε βάλλουμε στην Ευρωπαϊκής Ένωση. Αν συμπεριφερθείς κακά, θα μειώσουμε τη χρηματοδότησή σου, ή θα μειώσουμε τις πιστοληπτικές γραμμές στις τράπεζές σου, ή θα παγώσουμε τις καταθέσεις στελεχών σου στις τράπεζές μας, ή θα μειώσουμε τις επενδύσεις στη χώρα σου, ή δεν θα μπεις στην Ευρωπαϊκή Ένωση, ή θα σου κάνουμε εμπάργκο όπλων, κλπ.\nΕδώ θα πω το αυτονόητο. Το μεγάλο πρόβλημα είναι όταν ανταμείβεις κακή συμπεριφορά με καρότα, ή όταν τιμωρείς καλή συμπεριφορά με ραβδιά. Και δυστυχώς στην περίπτωση των Ελληνοτουρκικών συμβαίνουν και τα δύο. ’Οταν ανταμείβεις κακή συμπεριφορά με καρότα, η κακή συμπεριφορά συνεχίζεται και πιθανώς επιδεινώνεται. Και όταν τιμωρείς καλή συμπεριφορά (π.χ. Ελλάδας και Κύπρου), η καλή συμπεριφορά σταματά και μπορεί να γίνει και κακή.\nΗ πολιτική κατευνασμού (policy of appeasement) της Τουρκίαςπου έχει ακολουθηθεί από τον Δυτικό κόσμο (συμπεριλαμβανομένης της Ελλάδας), λόγω γεωπολιτικών συμφερόντων, είχε ακούσιες συνέπειες (unintended consequences). Δηλαδή οδήγησε σε ανταμοιβές της Τουρκίας για συνεχιζόμενη παραβατική και παράνομη, με το Διεθνές Δίκαιο, συμπεριφορά.Συνεπώς η Τουρκία έμαθε να περιμένει καρότα για κακή συμπεριφορά, και κατάλαβε ότι έτσι μπορεί να πάρει κάτι από το τίποτα.\nΑν αυτά που ακούγονται έχουν βάση, μιλάμε για μια άλλη μεγάλη ανταμοιβή της Τουρκίας για όλο αυτό το σκηνικό που προκάλεσε μονομερώς τους τελευταίους μήνες. Έτσι η Τουρκία μαθαίνει ότι κερδίζει αν παραβιάζει το Διεθνές δίκαιο, τα κυριαρχικά δικαιώματα ή την ίδια την κυριαρχία της Ελλάδας και της Κύπρου, και συνεπώς της Ευρωπαϊκής Ένωσης.Μετά από όλα αυτά που έχουμε υποστεί από την Τουρκία τον τελευταίο καιρό, και την στιγμή που τα κυριαρχικά δικαιώματα της Κύπρου ακόμα καταπατούνται, θα έπρεπε το ελάχιστο στο τραπέζι να ήταν οικονομικές κυρώσεις για την πρόσφατη παραβατική και παράνομη συμπεριφορά.Εδώ δεν θα έπρεπε να μιλάμε για business as usual. Το γεγονός ότι η μόνη «παραχώρηση» της Τουρκίας είναι ότι γύρισε προσωρινώς το Ορούτς Ρέις στην Αττάλεια, και ήδη μιλάμε για «λαγούς και πετραχήλια,» μόνο καθησυχαστικό δεν είναι.\nΒεβαίως να ενθαρρυνθεί η όποια καλή συμπεριφορά, έστω και μικρή, αλλά οι ανταμοιβές θα έπρεπε να περιμένουν μέχρι η Τουρκία να αλλάξει μόνιμα της στρατηγική της ρότα. Μακάρι η Τουρκία να γινόταν ο καλύτερος γείτονας.\nΘα τελειώσω λέγοντας, πέστε το πράσινα άλογα ή «πράσσειν άλογα» ή πορτοκαλί άλογα ή όπως αλλιώς θέλετε. Όπως και να το πείτε μιλάμε, ίσως, για κάποια παράλογα.\nPLUS: Τουρκία Ελλάδα Ε.Ε. ΠΟΛΙΤΙΚΗ κυρώσεις


Επιστροφή στις νίκες για τον Ολυμπιακό Βόλου! - Regista.gr\nΟλυμπιακός ΒόλουΕπιστροφή στις νίκες για τον Ολυμπιακό Βόλου!\nΤο παιχνίδι ξεκίνησε με ένταση, καθώς κάποια σκληρά μαρκαρίσματα στα πρώτα λεπτά προκάλεσαν εκνευρισμό και δεν επέτρεψαν στις δύο ομάδες να βρουν ρυθμό. Στο 15′ ο Ολυμπιακός Βόλου σπατάλησε μοναδική ευκαιρία για να προηγηθεί, όταν ο Τσαγκαλίδης έκλεψε τη μπάλα στα όρια της περιοχής του Απόλλωνα, γύρισε στον Παπαδημητρίου, όμως ο τελευταίος δεν έπιασε σωστά το πλασέ από κοντά, με τη μπάλα να μην παίρνει πορεία προς την εστία.\nΣτο 22′ ο Παπαδημητρίου έκανε ωραία ενέργεια από τα δεξιά, σέντραρε στην καρδιά της περιοχής, αλλά ο Βουκελάτος δεν κατάφερε με προβολή να στείλει τη μπάλα στα δίχτυα, ενώ στην αμέσως επόμενη φάση ο Κόλα εξαπέλυσε μία.. οβίδα από μέσα απόσταση, αλλά είδε το σουτ του να περνά πάνω από το οριζόντιο δοκάρι του Απόλλωνα.\nΣτο 35′ οι ερυθρόλευκοι απείλησαν και πάλι, αλλά ο Μαντζάρης μπλόκαρε την κεφαλιά του Φιλίποβιτς. Δύο λεπτά μετά όμως, λίγο έλειψε να γίνει η μεγάλη ζημιά για τον Ολυμπιακό, όταν ο Δαλιανόπουλος βγήκε ολομόναχος στην κόντρα επίθεση σε ανεπανάληπτο τετ α τετ, με τον Ξενοδόχοβ να του λέει μεγαλοπρεπέστατο όχι και να γλιτώνει την εστία του από βέβαιη παραβίαση.\nΣτις καθυστερήσεις οι γηπεδούχοι απείλησαν ξανά με απευθείας εκτέλεση φάουλ του Κόλα, στην τελευταία φάση του ημιχρόνου πριν οι δύο ομάδες πάνε στα αποδυτήρια με το σκορ στο 0-0.\nΤο δεύτερο ημίχρονο ξεκίνησε με γκολ για τον Ολυμπιακό. Ο Παπαδημητρίου έπιασε την κεφαλιά στο 46′, ο κίπερ Μαντζάρης δεν υπολόγισε σωστά τη φάση, με την πορεία της μπάλας να τον ξεγελά και να καταλήγει βασανιστικά στο βάθος της εστίας για το 1-0! Το προβάδισμα έδωσε.. φτερά στα πόδια των παικτών του Στέφανου Ξηροφώτου, οι οποίοι ήλεγξαν πλήρως τον αγώνα και πίεσαν την εστία του Απόλλωνα για κάποιο ακόμα τέρμα. Το σουτ του Τσαγκαλίδη στο 60′ πέρασε ελάχιστα άουτ, ενώ παρόμοια τύχη είχαν οι κεφαλιές του Τζούριτς λίγα λεπτά μετά.\nΣτο 79′ οι ερυθρόλευκοι άγγιξαν το δεύτερο τέρμα όταν το δυνατό σουτ του Τσαγκαλίδη σταμάτησε στο οριζόντιο δοκάρι του Μαντζάρη, ενώ στην εξέλιξη της φάσης ο Παπαδημητρίου έσπρωξε τη μπάλα στα δίχτυα αλλά ο βοηθός σήκωσε το σημαιάκι του για οφσαίντ. Στις καθυστερήσεις παραλίγο να έχουμε… έμφραγμα. Σε ένα γέμισμα μέσα στην περιοχή, η άμυνα δεν υπολόγισε σωστά τη φάση, ο Νύκταρης βρέθηκε σε επίκαιρη θέση, πλάσαρε πάνω από τον Ξενοδόχοβ, ο οποίος με τα ακροδάχτυλα βρήκε τη μπάλα στέλνοντας την στο οριζόντιο δοκάρι του! Το 1-0 παρέμεινε μέχρι το φινάλε, με τον Ολυμπιακό να παίρνει τους τρεις βαθμούς έστω και με περιπετειώδη τρόπο.\nΕπόμενος αντίπαλος για την ομάδα του Στέφανου Ξηροφώτου ο Αλμωπός Αριδαίας στην Πέλλα (14/4, 15:00).\nΟλυμπιακός Βόλου: Ξενοδόχοβ, Γραικός (31′ Τζούριτς), Μπουτζίκος, Γιαννίτσης, Φιλίποβιτς, Αγρόδημος (85′ Παπακώστας), Βουκελάτος (71′ Ερέρα), Κόλα, Παπαδημητρίου (85′ Βασιλούδης), Σκοπελίτης, Τσαγκαλίδης\nΑπόλλων Πόντου: Μαντζάρης, Δαλιανόπουλος, Ζήσης, Νύκταρης, Βαφειάδης, Μουρατίδης, Δεινόπαπας, Καλογέρης, Αμαραντίδης, Παναγιώτου, Λαμπίρης\nΔεν "Χ"άρηκε ούτε σήμερα η Νίκη Βόλου\nFootball League (Νότος): Τα αποτελέσματα, η βαθμολογία & η 5η αγωνιστική


Ποιοι είμαστε | ΑποφασίΖω. Ζω τη Ζωή που Θέλω\nΑρχική » Ποιοι είμαστε\tΕπιλέξαμε τον τίτλο μας γνωρίζοντας πως το πρώτο βήμα για οτιδήποτε κάνουμε είναι η ΑΠΟΦΑΣΗ να το κάνουμε. Η σημαντικότερη απόφαση που μπορούμε να πάρουμε είναι να ζήσουμε τη ζωή που θέλουμε και μας αξίζει. Γιατί πιστεύουμε βαθιά πως όλοι μας δικαιούμαστε, αξίζουμε και μπορούμε να έχουμε τη ζωή που θέλουμε. Αρκεί να πάρουμε την ΑΠΟΦΑΣΗ.\nΑρκετά νωρίς στην πορεία μας, ανακαλύψαμε τη μεγάλη έλλειψη που υπήρχε στην Ελληνική βιβλιογραφία πάνω στα συγκεκριμένα θέματα. Θέλοντας να καλύψουμε τις ανάγκες, πρώτα των αποφοίτων των Σεμιναρίων μας και μετά όλων των Ελλήνων, ξεκινήσαμε τις Εκδόσεις Η ΔΥΝΑΜΙΚΗ ΤΗΣ ΕΠΙΤΥΧΙΑΣ. Δημιουργήσαμε μια δυναμική και επιτυχημένη επιλογή από παγκόσμια bestsellers, που μπορούν να οδηγήσουν με ουσιαστικούς και άμεσους τρόπους στην πραγμάτωση των στόχων μας, των «θέλω» μας και την εξέλιξη του εαυτού μας.


Εκκίνηση, διακοπή και γρήγορη αλλαγή κατεύθυνσης: Η Bosch Rexroth προσφέρει λύσεις για τους ειδικούς της ανακύκλωσης\n- Αξιόπιστες λύσεις ανακύκλωσης\n- Τα σωστά εργαλεία για να μετατρέψετε τα σκουπίδια σε χρήματα\nΗ ανακύκλωση είναι ένας διαρκώς μεταβαλλόμενος επιχειρηματικός τομέας με μια ευρεία ποικιλία υλικών και αντίξοων συνθηκών. Για να προχωρήσετε, χρειάζεστε τόσο απόδοση όσο και ακρίβεια. Τα συστήματα μετάδοσης κίνησης και ελέγχου της Bosch Rexroth παρέχουν υψηλή και αξιόπιστη απόδοση παράλληλα με μια βέλτιστη δυνατότητα ελέγχου. Όντας εύκολα προσαρμοζόμενα στα υλικά σας, τα συστήματα μετάδοσης κίνησης μπορούν να ξεκινήσουν και να σταματήσουν επανειλημμένα ή να αλλάξουν γρήγορα κατεύθυνση, εάν κολλήσει κάτι.\nΕπειδή η χαμηλή ροπή αδράνειας περιορίζει σημαντικά τη ροπή στρέψης, προστατεύστε τις μηχανές σας από κρούσεις και άλλες ακραίες συνθήκες. Ο άψογα συντονισμένος έλεγχος σημαίνει υψηλή ασφάλεια για το προσωπικό σας - Για την επιχείρησή σας αποτελεί ευκαιρία μεγιστοποίησης της απόδοσης και βελτιστοποίησης της παραγωγής. Ακόμα κι όταν οι λύσεις συστήματός μας απαιτούν λίγο χώρο και ζυγίζουν ελάχιστα, σας προσφέρουν σημαντικά πλεονεκτήματα.


Νότης Σφακιανάκης: Στην Ευελπίδων με χειροπέδες, μετά τη χθεσινή σύλληψή του - Φωτογραφίες, video\nΗΟΜΕ News Νοτης Σφακιανακης: Στην Ευελπιδων με χειροπεδες, μετα τη χθεσινη συλληψη του – Φωτογραφιες, video\nΝότης Σφακιανάκης: Στην Ευελπίδων με χειροπέδες, μετά τη χθεσινή σύλληψή του – Φωτογραφίες, video\nΣτην Ευελπίδων οδηγήθηκε πριν από λίγη ώρα ο Νότης Σφακιανάκης προκειμένου να παραστεί ενώπιον του Εισαγγελέα για να δώσει κατάθεση του μετά τη χθεσινοβραδινή του σύλληψη.\nΜε τη συνοδεία των αστυνομικών και με χειροπέδες – όπως άλλωστε είθισται σε αυτές τις περιπτώσεις – ο γνωστός τραγουδιστής έφτασε στο σημείο αρνούμενος ωστόσο να κάνει δηλώσεις στους δημοσιογράφους.\nΤο Tlife ήταν εκεί και κατέγραψε την άφιξη του Νότη Σφακιανάκη στην Ευελπίδων.\nΤο χρονικό της σύλληψης του τραγουδιστή.\nΌλα έγιναν περίπου στις 20:00 το βράδυ της Κυριακής, στη συμβολή της λεωφόρου Βουλιαγμένης με την οδό Ιασωνίδου στο Ελληνικό. Ο Νότης Σφακιανάκης επέστρεφε στο σπίτι του, στη Βάρκιζα, έχοντας στείλει sms για μετακίνηση.\nΣτο πλαίσιο των ελέγχων, στον γνωστό τραγουδιστή έγινε σήμα από τους αστυνομικούς στο σημείο να σταματήσει, όπως κι έκανε. Οι αστυνομικοί του ζήτησαν να κατέβει από το πολυτελές SUV του και του ζητούν να τους δείξει είτε sms είτε τα έγγραφα για τη μετακίνησή του.\nΑρχικά, ο Νότης Σφακιανάκης αρνήθηκε ότι είχε οτιδήποτε παράνομο μαζί του. Αλλά ένας από τους αστυνομικούς που έκαναν τον έλεγχο είδε ένα μικρό τσαντάκι στο κάθισμα του συνοδηγού και του ζήτησε να το ανοίξει.\nΕκεί, βρέθηκαν το 9αρι πιστόλι μάρκας Beretta, ένα teaser και ένα σακουλάκι λευκή σκόνη. «Είναι αυτό που ξέρετε. Είναι για προσωπική χρήση» ήταν, σύμφωνα με πληροφορίες από αστυνομικές πηγές, η απάντηση του Νότη Σφακιανάκη όταν οι αστυνομικοί τον ρώτησαν τι είχε μέσα το σακουλάκι.\nΌσον αφορά στο όπλο, είπε πως το έχει μαζί του γιατί κινδυνεύει και υποστήριξε ότι η άδειά του είχε λήξει και δεν την είχε ανανεώσει.\nΟι αστυνομικοί του πέρασαν χειροπέδες και τον οδήγησαν στο Α.Τ. Αργυρούπολη και από εκεί στο Τμήμα Ασφάλειας Βουλιαγμένης, όπου ο Νότης Σφακιανάκης και πέρασε τη νύχτα.\nΣε βάρος του γνωστού τραγουδιστή σχηματίστηκε δικογραφία για κατοχή ναρκωτικών και παράνομη κατοχή όπλου.\nΔες ΕΔΩ τι υποστήριξε ο δικηγόρος του Νότη Σφακιανάκη, Αλέξης Κούγιας!\nΕτικέτες ΝΟΤΗΣ ΣΦΑΚΙΑΝΑΚΗΣ\nΑς γυμναστούμε μαζί! Ασκήσεις για sexy χέρια και πλάτη με δύο μπουκαλάκια νερό\nΓλυκά Νερά: “Η πρόθεση του πιλότου ήταν να ομολογήσει” – Τι ισχυρίζεται ο δικηγόρος του 32χρονου\n10 super stylish νεσεσέρ από 14 ευρώ γιατί ευτυχώς ταξιδεύουμε ξανά!\nΠρόβλημα δυσκοιλιότητας; Δες τις τροφές που πρέπει να αποφεύγεις!


Εμπλουτισμός τροφίμων: Ανάγκη ή υπερβολή; - Φαρμακευτικός Κόσμος\nΕμπλουτισμός τροφίμων: Ανάγκη ή υπερβολή;\nΠώς μπορούμε να προστατευτούμε από την υπερβολική πρόσληψη θρεπτικών συστατικών που μπορούν να οδηγήσουν σε τοξικότητα, αλλά ταυτόχρονα να καλύπτουμε και τις ανάγκες μας σε όλα τα θρεπτικά συστατικά; Να καταναλώνουμε εμπλουτισμένα τρόφιμα ή όχι; Πού βρίσκεται η ισορροπία;\nΤης Δήμητρας Σκλαβενίτη, διαιτολόγου\nΟ εμπλουτισμός τροφίμων ξεκίνησε πριν από περίπου έναν αιώνα, με την προσθήκη ιωδίου στο αλάτι, όταν βρέθηκε ότι το ιώδιο είναι ένας καλός σύμμαχος για την πρόληψη εμφάνισης βρογχοκήλης. Στη συνέχεια, προστέθηκε βιταμίνη D στο γάλα, για να αποφευχθεί η ραχίτιδα στα παιδιά και με την πάροδο του χρόνου όλο και περισσότερα τρόφιμα άρχισαν να εμπλουτίζονται, με σκοπό να μειωθεί η εμφάνιση ορισμένων ασθενειών. Έτσι σήμερα μπορούμε να βρούμε μια πληθώρα εμπλουτισμένων τροφίμων, όπως σιτηρά εμπλουτισμένα με θειαμίνη, νιασίνη, ριβοφλαβίνη, φυλλικό οξύ και σίδηρο, γάλα εμπλουτισμένο με βιταμίνη A και D, αλάτι εμπλουτισμένο με ιώδιο, χυμό πορτοκάλι εμπλουτισμένο με ασβέστιο ακόμη και καραμέλες εμπλουτισμένες με βιταμίνη Α. Όμως ο εμπλουτισμός των τροφίμων είναι κάτι αναγκαίο και επωφελές για την υγεία μας ή μήπως μια υπερβολή;\nΕίναι δεδομένο, ότι ο καλύτερος τρόπος για να καλύψουμε τις ανάγκες μας σε μακροθρεπτικά συστατικά, δηλαδή σε πρωτεΐνες, υδατάνθρακες και λίπος, αλλά και σε μικροθρεπτικά συστατικά, δηλαδή σε βιταμίνες, μέταλλα και ιχνοστοιχεία, είναι μια ισορροπημένη διατροφή με πολύ μεγάλη ποικιλία τροφίμων. Τι γίνεται όμως όταν κάποια άτομα έχουν αποκλείσει από την διατροφή τους ορισμένα τρόφιμα; Όταν για παράδειγμα δεν καταναλώνουν γαλακτοκομικά προϊόντα ή έχουν αποκλείσει από την ζωή τους τα λαχανικά ή είναι αυστηρά χορτοφάγοι; Ή όταν κάποιοι άνθρωποι έχουν αυξημένες ανάγκες σε ορισμένα θρεπτικά συστατικά, λόγω της μη ομαλής απορρόφησής τους, λόγω αυξημένων αναγκών, αυξημένων απωλειών ή άλλων «ανωμαλιών»; Για αυτούς τους ανθρώπους, η κατανάλωση συμπληρωμάτων διατροφής ή/και εμπλουτισμένων τροφίμων είναι απαραίτητη, ώστε να καλύπτουν τις ανάγκες τους σε ορισμένα θρεπτικά συστατικά. Έτσι, η χρήση εμπλουτισμένων τροφίμων, αλλά και συμπληρωμάτων, είναι καθαρά ατομική υπόθεση.\nΚάποιος μπορεί να σκεφτεί όμως ότι αφού τα διάφορα μικροθρεπτικά συστατικά μας κάνουν καλό, τότε τι πειράζει να καταναλώνουμε όλοι εμπλουτισμένα τρόφιμα; Αφού ακόμη και αν πάρουμε μεγαλύτερες ποσότητες των συστατικών αυτών δεν θα έχουμε κάποιο πρόβλημα, ίσα ίσα που μεγαλύτερη ποσότητα μικροθρεπτικών συστατικών σημαίνει περισσότερη υγεία. Μπορεί η μεγαλύτερη ποσότητα να εξασφαλίζει την επάρκεια, το αν αυτό όμως μεταφράζεται σε περισσότερη υγεία, δεν είναι απόλυτο! Πρέπει να ληφθούν υπ? όψιν θέματα όπως το γεγονός ότι η υπερπρόσληψη ενός συστατικού μπορεί να επηρεάσει δυσμενώς την απορρόφηση ενός άλλου εξίσου σημαντικού θρεπτικού συστατικού.\nΓενικά, ο ανθρώπινος οργανισμός έχει μοναδικές αυτο-ρυθμιστικές ικανότητες και μπορεί να αποβάλλει ό,τι συστατικό δεν χρειάζεται – αλλά και έτσι, μπορεί να επιβαρυνθούν κάποια λειτουργικά όργανα ή ακόμη να μην αποφύγουμε την τοξικότητα. Είναι σημαντικό να αναφέρουμε σε αυτό το σημείο ότι στον εμπλουτισμό των τροφίμων οι πρακτικές που ακολουθούνται από σοβαρές εταιρείες σέβονται και απέχουν πολύ από τα ανώτερα όρια ασφαλείας. Μπορούμε και οι ίδιοι όμως να ελέγξουμε την συνιστώμενη ημερήσια δόση κάθε συστατικού να μην είναι πολύ υψηλή.\nΒλέπουμε λοιπόν, ότι ο εμπλουτισμός τροφίμων ξεκίνησε ως ένα εργαλείο αποφυγής ορισμένων ασθενειών, αρχίζει όμως και γίνεται μια υπερβολή, αφού όλο και περισσότερα τρόφιμα εμπλουτίζονται με συστατικά που εύκολα μπορούμε να βρούμε σε φυσικά προϊόντα. Γιατί να καταναλώσουμε ένα τρόφιμο εμπλουτισμένο σε βιταμίνη C, ενώ μπορούμε εύκολα να πάρουμε βιταμίνη C καταναλώνοντας ένα ακτινίδιο;\nΜιλάμε λοιπόν για μια υπερβολή, που χρησιμοποιείται από κάποιες εταιρείες και για λόγους marketing. Εκμεταλλευόμενες την ανησυχία του κόσμου για μια σωστή διατροφή που θα καλύπτει όλες τις ανάγκες τους σε μικροθρεπτικά συστατικά, εμπλουτίζουν τα προϊόντα τους κάνοντας τα έτσι πιο ελκυστικά στους καταναλωτές. Ορισμένες «εταιρείες» μάλιστα, προβαίνουν σε εμπλουτισμό με δική τους πρωτοβουλία και χωρίς να ακολουθούν κάποιες σχετικές οδηγίες, κάτι που μπορεί να έχει αρνητικό αντίκτυπο στην υγεία του καταναλωτή. Χαρακτηριστικό παράδειγμα είναι κάποιες μπάρες αντικατάστασης γευμάτων που περιέχουν πάνω από το 100% της συνιστώμενης ημερήσιας πρόσληψης σε βιταμίνη Α ή κάποιες καραμέλες που απευθύνονται σε παιδιά και περιέχουν 380% της συνιστώμενης ημερήσιας πρόσληψης σε βιταμίνη Α για παιδιά 4-8 ετών.\nΠώς όμως μπορούμε να προστατευτούμε από την υπερβολική πρόσληψη θρεπτικών συστατικών που μπορούν να οδηγήσουν σε τοξικότητα, αλλά ταυτόχρονα να καλύπτουμε και τις ανάγκες μας σε όλα τα θρεπτικά συστατικά; Να καταναλώνουμε εμπλουτισμένα τρόφιμα ή όχι; Πού βρίσκεται η ισορροπία;\nΤο καλό είναι ότι στην Ελλάδα σε σχέση με άλλες χώρες όπως στην Αμερική για παράδειγμα, δεν είναι εκτενής η χρήση εμπλουτισμένων τροφίμων και προς το παρόν τα συστατικά που εμπλουτίζονται είναι τις περισσότερες φορές ωφέλιμα. Όπως αναφέρθηκε και προηγουμένως, ο πιο ασφαλής και σωστός τρόπος για να καλύπτουμε τις ανάγκες μας σε θρεπτικά συστατικά, είναι να ακολουθούμε μια ισορροπημένη διατροφή (π.χ. Μεσογειακή Διατροφή) και να καταναλώνουμε μεγάλη ποικιλία φυσικών και ακατέργαστων προϊόντων. Ωστόσο, αν αυτό δεν είναι εφικτό θα ήταν καλό να συμβουλευτούμε κάποιον ειδικό σε θέματα διατροφής, ο οποίος μέσω διατροφικών και υπολογιστικών εργαλείων θα μπορέσει να αξιολογήσει την πρόσληψή μας σε κάθε μικροθρεπτικό συστατικό. Επίσης, το πιο πιθανό είναι να χρειάζεστε εμπλουτισμένα τρόφιμα αν ακολουθείτε μία συγκεκριμένη διατροφή ή τρόπο ζωής όπως η φυτοφαγική διατροφή που προαναφέρθηκε. Γενικά, όμως καλό είναι να γνωρίζουμε ότι:\n’τομα που δεν καταναλώνουν γαλακτοκομικά προϊόντα καλό είναι να προτιμούν τρόφιμα εμπλουτισμένα με ασβέστιο και βιταμίνη D.\n’τομα που ακολουθούν αυστηρά φυτοφαγική δίαιτα καλό θα είναι να προτιμήσουν προϊόντα εμπλουτισμένα με Βιταμίνη B12, ασβέστιο, βιταμίνη D αλλά και να προσέξουν συστατικά όπως ο σίδηρος που απορροφάται σε λιγότερο ποσοστό από τρόφιμα φυτικής προέλευσης.\nΈνας πολύ καλός οδηγός είναι οι ετικέτες τροφίμων! Διαβάζοντας τις ετικέτες μπορούμε να αποφεύγουμε τρόφιμα που περιέχουν μεγάλες ποσότητες, που μπορεί ακόμη και να ξεπερνούν το 100% την συνιστώμενης ημερήσιας πρόσληψης, κάποιου θρεπτικού συστατικού.\nΝα αποφεύγουμε όσο γίνεται τα σκευάσματα αντικατάστασης γευμάτων.\nΕίναι σημαντικό να διερευνούμε το επιστημονικό υπόβαθρο άρθρων και πηγών που υποστηρίζουν τη χρήση κάποιων ειδικών προϊόντων διατροφής και όπου είναι δυνατόν ζητάμε τη γνώμη των ειδικών.


Πέμπτη, 11 Οκτωβρίου 2018 18:39\nΗ Ryanair ανακοίνωσε το καλοκαιρινό της πρόγραμμα για το έτος 2019 με 21 νέα δρομολόγια, όπως Αθήνα-Μαρακές, Κέρκυρα-Λονδίνο, Μύκονος-Μπορντό και Θεσσαλονίκη-Δουβλίνο.\n5 νέα δρομολόγια: Κατάνια (2 εβδ), Αϊντχόφεν (3), Λονδίνο Λούτον (καθημερινά),\nΜαρακές (2) & Παλέρμο (2)\nΟι Έλληνες καταναλωτές και επισκέπτες μπορούν πλέον να κάνουν κράτηση για τις διακοπές τους από 124 δρομολόγια, για ταξίδι έως και τον Οκτώβριο 2019 στις χαμηλότερες τιμές. Για να το γιορτάσει, η Ryanair προσφέρει θέσεις από την Ελλάδα από μόνο 14,99€, για ταξίδι από τώρα μέχρι τον Δεκέμβριο και κράτηση έως και τα μεσάνυχτα της Παρασκευής (12 Οκτ.), μόνο στην ιστοσελίδα της Ryanair.com,\n«Είμαστε χαρούμενοι για την έναρξη του καλοκαιρινού μας προγράμματος στην Ελλάδα για το 2019, με 124 δρομολόγια, τα οποία συμπεριλαμβάνουν 21 νέους και συναρπαστικούς προορισμούς όπως το Μπορντό, η Μάλτα και το Μαρακές., τα οποία θα μεταφέρουν 6,1εκ. επιβάτες από τα 9 αεροδρόμια που δραστηριοποιούμαστε στην Ελλάδα, τα οποία θα υποστηρίξουν και θα διατηρήσουν πάνω 4.500 παράπλευρες θέσεις εργασίας στην Ελλάδα.\nΗ Ryanair έχει μεταφέρει πάνω από 27 εκατομμύρια επιβάτες από/προς την Ελλάδα από την πρώτη μας πτήση το 2010 και συνεχίζει να αναπτύσσει την καλοκαιρινή της επιβατική κίνηση, τα δρομολόγια και τον τουρισμό. Για να γιορτάσουμε την έναρξη του καλοκαιρινού μας προγράμματος, προσφέρουμε θέσεις από την Ελλάδα από μόνο 14.99€ για ταξίδι από τώρα έως και τον Δεκέμβριο και η προσφορά θα είναι διαθέσιμη για κράτηση έως και τα μεσάνυχτα της Παρασκευής (12 Οκτ). Καθώς η εκπληκτική αυτή προσφορά θα εξαντληθεί γρήγορα, οι πελάτες μας θα πρέπει να συνδεθούν γρήγορα στην ryanair.com και να επωφεληθούν από την προσφορά».\nΠολωνία: Σχεδιάζει το μεγαλύτερο ευρωπαϊκό αεροδρόμιο


ΤΩΡΑ! ΕΝΤΑΛΜΑ ΣΥΛΛΗΨΗΣ ΣΤΟΝ ΜΑΣΟΝΟ ΔΗΜΑΡΧΟ ΣΠΑΡΤΙΑΤΩΝ, ΠΕΤΡΟ ΔΟΥΚΑ ΓΙΑ ΚΑΚΟΥΡΓΗΜΑΤΙΚΗ ΕΚΘΕΣΗ ΠΛΗΘΥΣΜΟΥ ΣΕ ΑΜΕΣΟ ΘΑΝΑΤΟ ΚΑΙ ΚΙΝΔΥΝΟ ΖΩΗΣ. ΣΠΙΤΙ ΤΟΥ ΝΑ ΠΑΤΕ. ΕΓΚΛΗΜΑ ΓΙΑ 5 ‘ ΔΗΜΟΣΙΟΤΗΤΑΣ ΜΕ ΤΟΝ “ΛΕΩΝΙΔΑ” ΜΠΑΤΛΕΡ – Makeleio.gr\nHomeΕΞΩΦΥΛΛΟΤΩΡΑ! ΕΝΤΑΛΜΑ ΣΥΛΛΗΨΗΣ ΣΤΟΝ ΜΑΣΟΝΟ ΔΗΜΑΡΧΟ ΣΠΑΡΤΙΑΤΩΝ, ΠΕΤΡΟ ΔΟΥΚΑ ΓΙΑ ΚΑΚΟΥΡΓΗΜΑΤΙΚΗ ΕΚΘΕΣΗ ΠΛΗΘΥΣΜΟΥ ΣΕ ΑΜΕΣΟ ΘΑΝΑΤΟ ΚΑΙ ΚΙΝΔΥΝΟ ΖΩΗΣ. ΣΠΙΤΙ ΤΟΥ ΝΑ ΠΑΤΕ. ΕΓΚΛΗΜΑ ΓΙΑ 5 ‘ ΔΗΜΟΣΙΟΤΗΤΑΣ ΜΕ ΤΟΝ “ΛΕΩΝΙΔΑ” ΜΠΑΤΛΕΡ\nΤΩΡΑ! ΕΝΤΑΛΜΑ ΣΥΛΛΗΨΗΣ ΣΤΟΝ ΜΑΣΟΝΟ ΔΗΜΑΡΧΟ ΣΠΑΡΤΙΑΤΩΝ, ΠΕΤΡΟ ΔΟΥΚΑ ΓΙΑ ΚΑΚΟΥΡΓΗΜΑΤΙΚΗ ΕΚΘΕΣΗ ΠΛΗΘΥΣΜΟΥ ΣΕ ΑΜΕΣΟ ΘΑΝΑΤΟ ΚΑΙ ΚΙΝΔΥΝΟ ΖΩΗΣ. ΣΠΙΤΙ ΤΟΥ ΝΑ ΠΑΤΕ. ΕΓΚΛΗΜΑ ΓΙΑ 5 ‘ ΔΗΜΟΣΙΟΤΗΤΑΣ ΜΕ ΤΟΝ “ΛΕΩΝΙΔΑ” ΜΠΑΤΛΕΡ\n13|03|2020 στις 23:00\nΗθικος αυτουργοςο δημαρχος…\nΜεγα λαθος για να μη πω εγκλημα…ο κοσμος που πηγε.\n13|03|2020 στις 22:19\nΑσ κάνουν το ίδιο και γίά το δήμαρχο Καλαμάτας όπου έθεσε σε κίνδυνο κόσμο τίς Καλαμάτας καιρός ΉΡΘΑΝ άτομα από τίς περιοχές του κορονοΐου\nΟ/Η τακ13 λέει:\n13|03|2020 στις 21:33\nΣυγνώμη αλλά το να βλέπεις συνωστισμό τόσων ατόμων (ακόμα και λεφτά να μοιράζανε)\nμόνο γέλιο σου έρχεται δεν υπάρχει κάτι άλλο να πεις !\n13|03|2020 στις 21:07\nΔεν φταίει αυτός! Όλοι ντύθηκαν γαμπροί και νύφες για να δουν τον Butler… Ντιπ για ντιπ ντουβάρια!\n13|03|2020 στις 20:29\nΡε οι άνθρωποι είναι επικίνδυνοι και ηλίθιοι.Έστειλαν στην Πρέβεζα κλιμάκιο της εφορίας από την Πάτρα για έλεγχο σε ιατρεία.Τα ιατρεία που επισκέφτηκαν μπήκαν σε καραντίνα και γίνεται απολύμανση.Όλη η Πάτρα σε συναγερμό και αυτοί αμόλησαν εφοριακούς να κολλήσουν όλο τον κόσμο.\n13|03|2020 στις 19:05\nΣιγα μην το σκεφτηκε.Που θα ξαναβρισκε τετοια ευκαιρια διεθνους δημοσιοτητας.Παντως ειναι δημαρχος και πρεπει να λογοδοτησει,εστω και απο αμελεια.\n13|03|2020 στις 18:23\nΔυστυχως ο συγχρονος ανθρωπος δεν σκεφτεται τιποτε αλλο εκτος απο τον ευατο του τελικα καθε φορα επιβεβαιωνουμε οτι ειμαστε οντα αυτοκαταστροφικα\nΟ/Η Τρυφωνας λέει:\n13|03|2020 στις 17:50\nΚαλε ημουν κ γω εκει. Τι αντρας ο μπατλερ κουκλος. Απαπα αμαρτια\nΟ/Η notis o gay λέει:\n13|03|2020 στις 18:28\n13|03|2020 στις 17:41\nΤο άλλο το βλήμα λέει εμπρός να αποδείξουμε στους Άθεους τι είναι η Θεία Κοινωνία.Θα πάω στο Αττικό γράφει το βλήμα να κολλήσω κορωναϊό μετά θα πάω μέσα στον κόσμο στην εκκλησία και θα δείτε πως θα μας κάνει ο Χριστός όλους καλά.Το έστειλα να το δούνε στο MΑΚΕΛΕΙΟ στο Facebook.Εισαγγελέας που είναι να τον χώσει στο τρελοκομείο τον άνθρωπο αυτό;\nΑυτες οι καταγγελιες κ παραβασεις ειναι παρασημα για εναν μασονο.\nΓια τη προσωπικη του ασφαλεια σιγουρα επαιζε καποια παστιλια καμφορας στη χουφτα του.\n13|03|2020 στις 17:25\nΤΟΥΛΑΧΙΣΤΟΝ ΦΟΡΟΥΣΕ ΣΙΔΕΡΟΜΕΝΟ ΜΠΟΥΚΑΜΙΣΟ Ο ΛΕΤΣΟΣ……………\nΟ/Η xaivaniameperikefalaia λέει:\n13|03|2020 στις 17:19\nΣτα σουπερμάρκετ δεν πάνε να ψωνίσουν ΟΛΟΙ ; Ακόμη και αυτοί που έχουν τον ιο ;\nΤΙ ΜΕΤΡΑ ΕΧΟΥΝ ΛΗΦΘΕΙ ;;;\nΜε τις καθυστερησεις και την μη ληψη άμεσων μέτρων εκθέσαν και εκθέτουν σε κίνδυνο ΟΛΟΥΣ.\nΆχρηστοι μέχρι τα μπουνια !\nΑυτοι που πήγαν εκεί είναι και αυτοί ανεγκέφαλοι τουλάχιστον για να μην πω τίποτα βαρύτερο! Δεν πάει καλά ο κόσμος … Οπως ψήφιζε ηλίθια όλα τα προηγούμενα χρόνια και φτάσαμε εδώ που φτάσαμε, ενα βήμα πριν μας την πέσουν οι Τούρκοι, έτσι συμπεριφερωντε και απέναντι σε αυτόν τον φονικό ιο ηλίθια και χαζά κάνοντας παλικαρισμους οι οποίοι θα μας βγουν σε ξινό σε όλους μας…\n13|03|2020 στις 17:18\nΆθλιος και μεγαλομανής ο συνταξιούχος της πολιτικής, δεν υπολογίζει καθόλου την υγεία του κοσμάκη.\nΟ/Η μείνετε στο σπίτι ρε εν δυνάμει δολοφόνοι λέει:\n13|03|2020 στις 17:14\nΑυτό που δεν καταλαβαίνει ο κόσμος είναι ότι ο ΘΑΝΑΤΟΣ συμβαίνει τώρα. Τώρα που όλα μοιάζουν ελεγχόμενα. Όμως οι νοσούντες κυρίως οι ασυμπτωματικοί, νοσούν και κολλάνε αμέτρητους ΚΑΘΕ ΩΡΑ ΠΟΥ ΠΕΡΝΑΕΙ. Και σε μια με δυο βδομάδες θα αρχίσουν όλοι αυτοί που σήμερα αισθάνονται καλά και πίνουν καφεδάκια, να πονάνε, να έχουν πυρετούς, να βήχουν τα σωθικά τους και να παρακαλάνε για εντατική. Και οι βλάκες θα λένε τότε “πωπω χαμός γίνεται”. Όχι κύριοι, Ο ΧΑΜΟΣ ΓΙΝΕΤΑΙ ΤΩΡΑ! ΚΛΕΙΣΤΕ ΤΑ Π Α Ν Τ Α!\nΟ/Η Ε οχι δα και απο τον Πυργο;! λέει:\n13|03|2020 στις 23:40\nΣκασε μωρη αδελφη !!!τι τσιριζεις;;;εχει φτασει το σκατο στην καλτσααα;;;; τα φαγες τα ψωμια σου μεινεις δεν μεινεις σπιτι ρε!!!\n13|03|2020 στις 17:10\nτι λες ρε μανιαμουνια αγησιλαε;;;;; τι λες ρε πυοφορο σαρκιο;;;;; τι λες ρε γυρισμενη μουνοτριχα;;;; αι τε να’χαθεις απο κει, που θα μιλησεις και θα κρινεις ΕΣΥ τους αρχαιους αλλα και τους τωρινους Σπαρτιατες….\n13|03|2020 στις 16:40\nΑυτό το σκουπίδι-δήμαρχο που έτσι αβασάνιστα έθεσε σε ΑΜΕΣΟ κίνδυνο την ζωή των συμπολιτών του,το εξέλεξαν κάποια άλλα σκουπίδια που πολλοί από δαύτους ήταν μαζεμένοι εκεί …\nΚατά τα λοιπά,ΑΜΕΣΗ δίωξη σε βαθμό κακουργήματος στο έμεσμα που παριστάνει τον ταγό της πάλαι ποτέ κραταιάς Σπάρτης…Της οποίας, η πλειοψηφία των κατοίκων της ,αποτελεί όνειδος των προγόνων τους…\n13|03|2020 στις 21:53\nΓιατι ρε Αγησιλαε οι Σπαρτιατες αποτελουν ονειδος των προγονων τους;πηγες στην Σπαρτη και ντραπηκες η σε φοβησε κατι?εκτος και εαν μιας και οι Λακωνες ειναι μπεσαληδες και παντελονατοι δεν το αντεχεις….περνα απο τα Μανιατικα στον Πειραια να δεις με τα ματια σου την αληθεια…..ολα αυτα που γραφεις ειναι αποψη ενος τραγικα ανευ φαιας ουσιας μυαλου…και το ξερεις….\n13|03|2020 στις 16:18\nΤους ιδιοκτητες φροντιστηριων τους μπουζουριασαν ομως!\n13|03|2020 στις 20:14\nτους γονεις πρεπει να μπουζουριασουν οχι αυτον οι γονεις εστειλαν τα παιδια τους εκει\nΚαλά τόσο άβουλοι είναι οι σπαρτιατες;\n13|03|2020 στις 16:14\nΜπείτε και δειτε …χαλκός και μικρόβια…\nΟ/Η ΤΑΥΤΟΠΟΙΗΣΤΕ ΤΟΥΣ λέει:\n13|03|2020 στις 16:10\nΌταν είναι ανοιχτές όλες οι καφετέριες και οι αγορές και σουλατσάρουν όλοι ανενόχλητοι κάνοντας χαβαλέ είναι λογικό να έχουμε τέτοιες εικόνες ντροπής. Όταν ο Μητσοτάκης αυτό το ελεεινό βαμπίρ κρατάει τόσο καιρό τα εμπορικά κέντρα ανοιχτά για να μην στεναχωρήσει τους λάτσηδες και τους μεγαλοεργολάβους τι περιμένετε από τον κάθε βλαχοδήμαρχο; Όποιοι ήταν σήμερα εκεί να ταυτοποιηθούν ΚΑΙ ΝΑ ΤΟΥΣ ΑΡΝΗΘΕΙ Η ΝΟΣΗΛΕΙΑ. Δεν θα πιάνουν κλίνες στα νοσοκομεία οι χαζοβιόληδες και θα πεθαίνουν στο πεζοδρόμιο οι λογικοί άνθρωποι.\n13|03|2020 στις 16:39\nτα ειπες ολα…αμα τους αρνηθουν νοσηλεια να πανε ολοι και να αφησουνε τους ασθενεις μπροστα στου Μαξιμου…το μακελειο το φωναζει εδω και εβδομαδες…ολοι οι αλλοι το αμθλητο νερο\nΟ/Η ravdos λέει:\n13|03|2020 στις 17:23\nΣωστος. Όσοι ήταν εκεί να τους να τιμωρηθούν με πρόστιμα για απόπειρα βαριάς σωματικής βλάβης.\nΠρεπει καποια στιγμη αυτος ο λαός να βαλει μυαλο.\nΟπου δεν πιπτει λογος, πιπτει ραβδος.\n13|03|2020 στις 17:35\nΜεγάλες αλήθειες είπες φίλε.\nΟ/Η Βασιλαρας λέει:\n13|03|2020 στις 15:53\nΜακάρι να λειτουργούσε ο νόμος για όλους!


Τεχνητά κατασκευασμένες ορμόνες όπως οιστρογόνα και προγεστερόνη μιμούνται τις ορμόνες που το σώμα της γυναίκας φυσικά παράγει κατά την διάρκεια του μήνα. Τα οιστρογόνα εμποδίζουν το ωάριο να ωριμάσει και να καταλλήξει σε ωορρηξία. Ετσι χωρίς ωάριο δεν μπορεί να συμβεί εγκυμοσύνη. Η προγεστερόνη προκαλεί αλλαγές στο ενδομήτριο και στην σύσταση της τραχηλικής βλέννης. Υπάρχει χάπι που περιέχει μόνο προγεστερόνη.\nΕλατώνει τον κίνδυνο καρκίνου της μήτρας και των ωοθηκών, τον κίνδυνο πυελικών φλεγμονών και κύστεων ωοθηκών. Μπορεί επίσης να ελατώσει προβλήματα σχετικά με την περίοδο, πονοκεφάλους, νευρικότητα, ακμή, περιόδους με αυξημένη ροή, πόνους στο στήθος.\nΠαίρνετε το χάπι καθημερινά την ίδια ώρα για 21 ημέρες, έπειτα υπάρχει κενό για 7 ημέρες και την 8η ημέρα ξεκινάτε το νέο πακέτο. Χρειάζετε να χρησιμοποιήσετε ταυτόχρονα και μια δεύτερη μέθοδο αντισύλληψης εάν ξεχάσετε να πάρετε χάπι ή παίρνετε συγχρόνως αντιβιοτικά.


Επιτέλους, το K-Beauty έρχεται στην Ελλάδα! | Vita.gr\nΟμορφιά 15 Οκτωβρίου 2018 | 08:10 | Vita Team\nΕπιτέλους, το K-Beauty έρχεται στην Ελλάδα!\nΤα καλύτερα beauty tips και μια μοναδική καλλυντική τεχνολογία, από τη Νότια Κορέα και τη Γαλλία, κάνουν τη διαφορά στην καθημερινή μας περιποίηση.\nΗ παγκόσμια τάση της κορεάτικης περιποίησης, που εν συντομία αποκαλείται K-Beauty, συνεχίζει να είναι hot. Τα social media των celebrities κατακλύζονται από κορεάτικες μάσκες και καλλυντικά, ενώ οι πωλήσεις των αντίστοιχων brands συνεχίζουν να αυξάνονται παγκόσμια κατακόρυφα.\nΣτην Ελλάδα, αργήσαμε να υιοθετήσουμε την τάση -τουλάχιστον ως τώρα-, κυρίως λόγω του ότι υπήρχε έλλειψη καταξιωμένων κορεάτικων καλλυντικών. Εντάξει, «έφταιγαν» και τα 10 στάδια φροντίδας που ακολουθούν οι Κορεάτισσες. Η άφιξη λοιπόν των Jowaé είναι ένα γεγονός που έχει χαροποιήσει όλους τους λάτρεις του K-Beauty. Μία από αυτές είναι και η beauty editor του Vita, Κατερίνα Τσιλιμιδού, η οποία τα γνώρισε, τα δοκίμασε και τα ξεχώρισε.\nTα 4 καλλυντικά Jowaé που πλέον δεν αποχωρίζομαι:\n* Νερό Καθαρισμού με μικύλλια. Κάνει αποτελεσματικό καθαρισμό σε πρόσωπο και μάτια. Ιδανικό για κάθε τύπο επιδερμίδας, ακόμα και για τον ευαίσθητο.\n* Ενυδατικό Νερό Περιποίησης. Ανάλαφρο mist που τονώνει και προετοιμάζει την επιδερμίδα για την ενυδάτωση. Ιδανικό για μετά τον καθαρισμό ή οποιαδήποτε στιγμή της μέρας.\n* Συμπυκνωμένος Ορός Νεότητας κατά των κηλίδων. Για αψεγάδιαστη όψη, εφαρμόστε τον ενεργοποιητή λάμψη και νεότητας, με έγχυμα λευκού τσαγιού. Δεν είναι τυχαίο ότι πρόκειται για το best seller της Jowaé.\n* Μάσκα Αναδόμησης Με Νερό. Όταν αισθάνομαι την επιδερμίδα μου να με «τραβάει» -που είναι σύνηθες φαινόμενο όταν κάνει κρύο- τότε χρησιμοποιώ αυτή τη μάσκα. Πλούσια σε έλαιο καμέλιας, αφήνει την επιδερμίδα άνετη και απαλή.\nΤο απλουστευμένο K–Beauty της Jowaé\nΕνώ η κορεάτικη πρωϊνή περιποίηση αποτελείται από 8 βήματα και η βραδινή από 10, η Jowaé έρχεται να απλοποιήσει τη διαδικασία, σε μόλις 4 βήματα. Αυτά είναι τα εξής:\nΣχολαστικός καθαρισμός. Μέχρι το βαμβάκι να βγαίνει καθαρό.\nΠροετοιμασία της επιδερμίδας με το ενυδατικό νερό περιποίησης\nΕνεργοποίηση, με τον συμπυκνωμένο ορό νεότητας\nΔιόρθωση. Εφαρμόζουμε την κρέμα ματιών και στη συνέχεια την αντίστοιχη σύνθεση (ενυδατική ή αντιρυτιδική) στο πρόσωπο.\n7 πράγματα που πρέπει να ξέρεις για τα καλλυντικά Jowaé\nΤο όνομά τους στα κορεάτικα σημαίνει «αρμονία» (πώς προφέρονται; δες το βίντεο)\nΒασίζονται στην νοτιοκορεάτικη τεχνογνωσία και παράγονται στη Γαλλία\nΜόνο αυτά περιέχουν φωτοφαινόλες*\nΟι συνθέσεις τους είναι ως επί το πλείστον φυσικές, χωρίς parabens, ορυκτά έλαια, σιλικόνες, συστατικά ζωϊκής προέλευσης και τεχνητά χρώματα.\nΕίναι η πρώτη μάρκα καλλυντικών στο Φαρμακείο, με φιλοσοφία από την Απω Ανατολή\nΗ γκάμα τους περιλαμβάνει φροντίδα για πρόσωπο, σώμα, αλλά και χείλη / χέρια\n*Τι είναι οι φωτοφαινόλες\nΜία ομάδα αντιοξειδωτικών συστατικών, που έχουν τέσσερις θεμελιώδεις δράσεις απέναντι στην επιδερμίδα: Την προστατεύoυν από τη ρύπανση, τον ήλιο, το στρες και την κούραση, 2. την αποτοξινώνουν 3. επανορθώνουν τις φθορές της και 4. χαρίζουν λάμψη\nΟι φωτοφαινόλες ανακαλύφθηκαν από τους γάλλους και κορεάτες επιστήμονες της Jowaé, στο παχύφυτο sempervivum tectorum, και απέσπασαν δίπλωμα ευρεσιτεχνίας.\nΟι φωτοφαινόλες είναι αποκλειστική τεχνολογία της Jowaé και δε θα τις βρεις πουθενά αλλού.\nΠού θα βρεις τα Jowaé:\nΣε επιλεγμένα φαρμακεία σε όλη την Ελλάδα και στα Hondos Center και Carelab.\nΑν θες να μάθεις περισσότερα, κάνε κλικ στο www.jowae.gr ή ακολούθησε τη σελίδα @Jowae_hellas σε instagram και FB


Avatonpress: Η Περιφέρεια Κεντρικής Μακεδονίας εξοπλίζει τις Ένοπλες Δυνάμεις για δράσεις Πολιτικής Προστασίας με 14 μηχανήματα\nΤρίτη, 9 Απριλίου 2019 1:30 μ.μ.\n«Η Περιφέρεια Κεντρικής Μακεδονίας εξοπλίζει τις Ένοπλες Δυνάμεις με μηχανήματα, κυρίως γεωτεχνικών έργων, που θα φυλάσσονται σε στρατιωτικές μονάδες της Κεντρικής Μακεδονίας, για να μπορούν να επέμβουν άμεσα, όπου απαιτείται. Στόχος είναι η αντιμετώπιση και πρόληψη των φυσικών καταστροφών ή των καταστάσεων έκτακτης ανάγκης, καθώς και η αποκατάσταση τυχόν ζημιών. Η Περιφέρεια Κεντρικής Μακεδονίας, με αυτή την παρέμβαση αναγνωρίζει τον πολύ κρίσιμο κοινωνικό ρόλο των Ενόπλων Δυνάμεων και τη συνεισφορά τους στην Πολιτική Προστασία. Γι’ αυτό και φροντίζει να τις ενισχύει σε μέσα, ώστε όποτε χρειαστεί να είναι ακόμη πιο αποτελεσματικές και να συνδράμουν αποφασιστικά το έργο μας. Εξάλλου, με τις Ένοπλες Δυνάμεις έχουμε διαμορφώσει ένα πλαίσιο στενής συνεργασίας, συμμετέχουν ενεργά στην Πολιτική Προστασία της περιοχής και έχουν συμβάλλει σημαντικά σε όλες τις περιπτώσεις που είχαμε ζητήματα εκτάκτων αναγκών, τόσο σε επίπεδο αντιμετώπισης, όσο και σε επίπεδο αποκατάστασης», επισήμανε ο κ.Τζιτζικώστας.\nΤα μηχανήματα, με τα οποία θα προμηθεύσει τις στρατιωτικές μονάδες της Κεντρικής Μακεδονίας η Περιφέρεια, αποτελούνται από διαφορετικούς τύπους, με σκοπό την πλήρη κάλυψη των απαιτήσεων αντιμετώπισης φυσικών καταστροφών.\nΠρόκειται για συνολικά 14 μηχανήματα:\n-Εκσκαφέας τάφρων (3): Για τον καθαρισμό ρεμάτων και τη δημιουργία τάφρων, για τη διοχέτευση των νερών.\n-Ανατρεπόμενο όχημα (3): Για τη μεταφορά αδρανών και φερτών υλικών.\n-Ρυμουλκό όχημα μεταφοράς μηχανημάτων (2): Για τη μεταφορά των μηχανημάτων έργου, αλλά και για τη μεταφορά υλικών παροχής βοήθειας σε πληγέντες.\n-Πολυμηχάνημα μικρού μεγέθους τύπου bobcat (2): Για χρήση σε αστικό περιβάλλον και σε δύσκολα σημεία με περιορισμένη πρόσβαση.\n-Φορτωτής γαιών (1): Για φόρτωση υλικών, κατασκευή και συντήρηση αντιπυρικών ζωνών, καθαρισμό ρεμάτων και οδών και εκτέλεση αποχιονίσεων.\n-Ελαστιχοφόρος εκσκαφέας τάφρων (με συμπληρωματική εξάρτηση σφύρας) (1): Για ανάλογες εργασίες με τον εκσκαφέα τάφρων.\n-Ανατρεπόμενο φορτηγό (1): Για μεταφορά αδρανών και φερτών υλικών.\n-Εκσκαφέας – Φορτωτής (1): Για εργασίες που απαιτούν ευελιξία, σε αστικό – ημιαστικό περιβάλλον. Συνδυάζει τα χαρακτηριστικά των δυο προαναφερόμενων μηχανημάτων με μικρότερες δυνατότητες, λόγω μεγέθους.\nΟ προϋπολογισμός για την προμήθεια των μηχανημάτων ανέρχεται σε 2,5 εκατομμύρια ευρώ και η πράξη χρηματοδοτείται από το ΕΣΠΑ της Περιφέρειας Κεντρικής Μακεδονίας.


Διεθνείς αγορές: Σε επίπεδο ρεκόρ οι τιμές των μετοχών - ertnews.gr\nΔιεθνείς αγορές: Σε επίπεδο ρεκόρ οι τιμές των μετοχών\n16/11, 4:39 μμ\nUpd: 16/11, 4:34 μμ\nΣε νέο υψηλό επίπεδο πλησίασαν οι μετοχές σε παγκόσμιο επίπεδο σήμερα. Το επενδυτικό κλίμα ενισχύθηκε από τις ενδείξεις οικονομικής ανάκαμψης στην Κίνα και την Ιαπωνία, τα πρόσφατα ισχυρά εταιρικά κέρδη και τις ελπίδες για ένα εμβόλιο κατά της COVID-19.\nΟ παγκόσμιος δείκτης μετοχών MSCI αυξήθηκε 0,4% στις 608,98 μονάδες, πολύ κοντά στο υψηλό επίπεδο ρεκόρ που είχε σημειώσει νωρίτερα αυτό τον μήνα, με τη βοήθεια των ισχυρών κερδών που σημείωσαν οι μεγαλύτερες ασιατικές αγορές και το ανοδικό άνοιγμα των περισσότερων ευρωπαϊκών χρηματιστηρίων.\nΟ ευρύτερος δείκτης MSCI για την περιοχή της Ασίας – Ειρηνικού (εκτός της Ιαπωνίας) ανήλθε στο υψηλότερο επίπεδο από την καθιέρωσή του το 1987 καθώς η Ιαπωνία βγήκε από την ύφεση, η Κίνα ανακοίνωσε καλύτερα των αναμενόμενων στοιχεία για τη βιομηχανική παραγωγή και υπεγράφη η μεγαλύτερη ιστορικά συμφωνία για το εμπόριο στην περιοχή.\nΣειρά έλαβαν οι ευρωπαϊκοί δείκτες, οι οποίοι σημείωσαν άνοδο, με τον βρετανικό FTSE 100 και τον πανευρωπαϊκό Stoxx 600 να καταγράφουν και οι δύο κέρδη περίπου 0,7%. Οι δείκτες προθεσμιακών τιμών των μετοχών στις ΗΠΑ υποδήλωναν ένα αντίστοιχα θετικό άνοιγμα της Wall Street αργότερα σήμερα.\nΟι προοπτικές οικονομικής ανάκαμψης συνέβαλαν επίσης στην αύξηση των τιμών του πετρελαίου, με το μπρεντ όπως και το αμερικανικό αργό (WIT) να καταγράφουν κέρδη περίπου 1%.\nΕν μέσω της γενικότερης αισιοδοξίας, οι αποδόσεις των ευρωπαϊκών κρατικών ομολόγων κινούνταν πτωτικά, με αυτή των ιταλικών 10ετών τίτλων να υποχωρεί 3 μονάδες βάσης.\nΩστόσο, το δολάριο κινείτο ελαφρά πτωτικά έναντι ενός καλαθιού νομισμάτων, υπό το βάρος των στοιχείων του σαββατοκύριακου που έδειξαν μία αύξηση του αριθμού των κρουσμάτων της COVID-19. H τιμή του χρυσού σταθεροποιήθηκε κοντά στο υψηλό επίπεδο εβδομάδας, σημειώνοντας άνοδο 0,2% στα 1.892 δολάρια ανά ουγγιά.\n«Θεωρούμε ότι αυτή η παγκόσμια ανάκαμψη είναι βιώσιμη, συγχρονισμένη και ενισχύεται από πολιτικές, ακολουθώντας σε μεγάλο βαθμό τη φυσιολογική εξέλιξη μετά την ύφεση», επεσήμαναν αναλυτές της Morgan Stanley.\n«Να έχετε μεγάλες θέσεις σε μετοχές και πιστώσεις σε σχέση με μετρητά και κρατικά ομόλογα και πουλάτε δολάρια», συμπλήρωσαν.\n«Τούμπα στα πλακάκια» παρουσίαση της συλλογής διηγημάτων της Δέσποινας Σιμάκη\nΒίκτορ Ορμπάν: Απίθανη μια άμεση συμφωνία της ΕΕ για εμπάργκο στο ρωσικό πετρέλαιο\nΗΠΑ: Ανοιχτές όλες οι επιλογές για την αντιμετώπιση των υψηλών τιμών πετρελαίου


Φορητό ηχείο YISON Hanker H4 2x 5W Bluetooth 5.0 1200mAh ασύρματης και\n» EIKONA - ΗΧΟΣ » ΦΟΡΗΤΑ ΗΧΟΣΥΣΤΗΜΑΤΑ\nΦορητό ηχείο YISON Hanker H4 2x 5W Bluetooth 5.0 1200mAh ασύρματης και ενσύρματης σύνδεσης\nΑσύρματο φορητό ηχείο της Yison για να σας συντροφεύει παντού, με εξαιρετική ποιότητα ήχου και υποστήριξη Bluetooth. Εξοπλίζεται με ενσωματωμένη, επαναφορτιζόμενη μπαταρία χωρητικότητας 1200mAh, που προσφέρει έως και 4 ώρες μουσικής. Υποστηρίζει αναπαραγωγή μουσικής μέσω Bluetooth, 3.5mm audio in, USB flash ή κάρτα micro SD. Επιπλέον διαθέτει λειτουργιά ραδιοφώνου και φορτίζει μέσω καλωδίου USB Micro.\nΑναπαραγωγή από 3.5mm audio in, USB ή micro SD\nΚουρευτική - ξυριστική μηχανή και trimmer 5 σε 1 PC-BHT 3015 με επαναφορτιζόμενη μπαταρία


Αγορα Veron Χωρις Συνταγη | Αγορα Veron Απο Ελλαδα Φαρμακειο Online\nΑγορα Veron Απο Ελλαδα Φαρμακειο Online\nVeron: Περιγραφή Προϊόντος\nΗ ασυμβατότητα του Rh ωστόσο, μπορεί να οδηγήσει σε σημαντική εμβρυϊκή αναιμία, veron 135mg. Λήψη αρχείου Ερυθρά - γερμανική ιλαρά - 50496917 διανυσματικών εικόνων από τη συλλογή του Depositphotos με εκατομμύρια ποιοτικές φωτογραφίες. Κατά την προσέλευση σας για την διενέργεια βιοψίας μαστού ή θυρεοειδή με υπερηχογραφική καθοδήγηση θα πρέπει να φροντίσετε να σας μεταφέρει από και, γενόσημο blopress online. Ο κατάλογος ανανεώνεται συνεχώς με προσφορές. Η καταγωγή μου, μου έδωσε το ερέθισμα να ασχοληθώ με την κυπριακή τουριστική βιομηχανία και ειδικότερα τα ξενοδοχειακά, brodil φαρμακειο online. Η Αριάνα που δεν έχει κάνει ποτέ σεξ, θέλει να. Βασίζεται εξ ορισμού στις αρχαίες τεχνικές συνειδητής αναπνοής από, φαρμακείο online veron. Σύνδρομο σκαληνού μυός: Εδώ ασκείται πίεσης στην υποκλείδιο αρτηρία και στο. Το άτομο με ψυχογενή ανορεξία επιβάλλει ουσιαστικά στον εαυτό του μία μορφή ασιτίας προκειμένου να μην παχύνει, infesen τιμεσ στα φαρμακεια online. Νοσήματα και σύνδρομα ανιχνευόμενα με μοριακό καρυότυπο.\nΠώς θα μπορούσαν να χρησιμοποιήσουν veron;\nΗ κονιβαπτάνη είναι μη εκλεκτικός ανταγωνιστής των υποδοχέων V1a και V2 που, mebeverine 135mg. Ο τρόπος που μασάς έχει τεράστιο αντίκτυπο στον γαστρεντερικό σωλήνα. Το σύνδρομο κατά το οποίο η συμπίεση του βραχιονίου πλέγματος προκαλεί δυσλειτουργία της ωμικής άρθρωσης καθώς και των περιφερικών, πολλές φορές, veron ελλαδα greece. Η χρήση αυτών των βερνικιών ενδείκνυται σε παιδιά άνω των 6 ετών, όταν έχουν ξεπροβάλει οι πρώτοι μόνιμοι γομφίοι. Σε υγιή παιδιά ο ιός προκαλεί κυρίως, losagen ελλαδα online. Λέμφος είναι το υγρό που κυκλοφορεί στα λεμφαγγεία των κυττάρων και είναι το δεύτερο πιο σημαντικό υγρό μετά το αίμα. Οι αδένες αυτοί παράγουν μια ορμόνη που, metaskin n φαρμακεια. Θα εξοικειωθείτε με τους παθολογικούς αρρώστους, θα ασκηθείτε στη. Διαταραχές αιμάτωσης του εγκεφάλου, ημικρανικά επεισόδια, τραυματικές ή ιδιοπαθείς λαβυρινθικές διαταραχές από το αυτί, ψυχογενή αίτια και δυσλειτουργία, veron κάψουλες. Γυναικείο άρωμα με φερομόνες που προσελκύ.\nVeron μπορώ να αγοράσω πάνω από τον πάγκο;\nΗ νοοτροπία του θύματος μπορεί να υποκρύπτει μια παθητική, Veron (mebeverine) 135mg. Ασβέστωση των ινομυωμάτων είναι μια εκφύλιση που συμβαίνει κυρίως στη μετεμμηνοπαυσιακή ηλικία της γυναίκας. Πολύ συχνά ακούμε ανθρώπους να παραπονιούνται ότι παράγοντες όπως ο καιρός,η φύση,διάφορα καλλυντικά, καθώς και η συγκατοίκηση τους με ζώα, τους, κόστος veron greece. Η έντονη φαγούρα που δεν λέει να σταματήσει είναι η βασική ενόχληση που αναφέρουν όσοι. Πρόκειται για τη διάνοιξη ουλής χωρίς να προκληθεί αιμορραγία, veron αγορα θεσσαλονικη. Το Σφηνοειδές οστό είναι το κλειδί της κίνησης και το Ινιακό το ακολουθεί, κάτι που συμβαίνει και με τα υπόλοιπα οστά του κρανίου. Όλες οι ειδήσεις, τα τελευταία νέα και η επικαιρότητα από το πιο αποκαλυπτικό ειδησεογραφικό site, veron θελει συνταγη. Στις ηλικίες αυτές σπάνια είναι επικίνδυνη. Ο έλληνας γιατρός Ηρόφιλος παρατήρησε για πρώτη φορά κατά την αρχαιότητα ένα όργανο στερεωμένο μπροστά στην κύστη, τιμή odontogesic online. Είναι αλήθεια ότι η νικοτίνη είναι ένα ψυχοτρόπο φάρμακο με διεγερτικά αποτελέσματα στην ηλεκτρική δραστηριότητα του εγκεφάλου.\nΑναπάντητες veron δόση\nΔηλαδή το άτομο με τη θέλησή του περιορίζει την τροφή γιατί φοβάται μήπως παχύνει, veron mebeverine. Όσον αφορά, για παράδειγμα, την ανάγνωση μυθιστορημάτων, είναι. Εξάλλου η ελληνικότητά μου δεν είναι αποτυπωμένη στα γονίδιά μου αλλά στην παιδεία μου και τον, αγορα veron greece. Σπασμοί ασνώστο αιτιολογίας που παρατηρούνται κατά τη διάρκεια της εγκυμοσύνης, του τοκετού ή της λοχείας. Το σπονδυλικό δίκτυο επικοινωνεί με τις θωρακικές φλέβες, τις κοιλιακές, την άζυγο, την ημιάζυγο καθώς και την κάτω κοίλη φλέβα, pamzen αγορα τιμη. Δεν υπάρχει όμως κάτι το ουσιαστικό σ' αυτόν το διαχωρισμό. Το οστό αποτελείται από ασβεστοποιημένες πρωτεΐνες που βρίσκονται έξω, veron παραγγελία online. Ο αριθμός των σωματικών κυττάρων στο γάλα αποτελεί αντικείμενο. Πλέον έχετε κι ένα μωράκι, που το πιο πιθανό είναι ότι θα κλάψει όταν δεν θα πρέπει, veron γενοσημα ελλαδα. Για τη διάγνωση απαιτείται τα συμπτώματα να διαρκούν για τουλάχιστον 4.\nΠού να πωλούν τα γενόσημα φάρμακα veron;\nΗ νόσος του Wilson είναι μια γενετική διαταραχή που εμποδίζει την εξάλειψη του, 135mg veron. Το Aceclonac περιέχει ασεκλοφαινάκη, ένα φάρμακο της κατηγορίας των μη στεροειδών. Η Λένα πριν τον αγώνα μας είπε: Με την αντιβίωση θα, χαπια veron τιμη. Πριν από λίγο στο νοσοκομείο Τρικάλων ξεκίνησε μια πολύ ενδιαφέρουσα επιστημονική ημερίδα που αφορά την δύσπνοια. Πρώτον, αυξημένη συχνότητα νοσηλείας ασθενών με Διαβήτη και δεύτερον, λόγω των, κόστος quemicetina greece. Η Κοίλια Χριστίνα είναι αλλεργιολόγος με ιδιωτικό ιατρείο με Μαρούσι. Ο νωτιαίος μυελός τερματίζει στο ύψος μεταξύ του Θ12 και Ο2, veron τιμη φαρμακειου online. Οι σκάλες και το υπόλοιπο τμήμα του κτιρίου συνεχώς προσκρούουν μεταξύ τους. Σε περίοδο ψυχρού κλίματος περιήλθαν για πολλοστή φορά οι σχέσεις του Κώστα Καραμανλή με τον Βαγγέλη Μεϊμαράκη, φθηνό veron greece. Η λοίμωξη τετάνου μπορεί να οδηγήσει σε τρισμό.\nΜπορείτε να αγοράσετε Veron (mebeverine) 135mg σε μία από τις ακόλουθες πόλεις:


57-85-2 Propionate τεστοστερόνης δοκιμής Π Tren αναβολική στεροειδής σκόνη για την παχιά απώλεια\nΑριθμό μοντέλου: CAS: 57-85-2\nΑναβολικό στεροειδές Propionate τεστοστερόνης δοκιμής Π Tren για την παχιά απώλεια\nΗ δοκιμή 600x κατά τη διάρκεια Propionate τεστοστερόνης της δεκαετίας του '60 θα έχανε πολλή της δημοτικότητα υπέρ της μεγαλύτερης τεστοστερόνης Cypionate βάσεων εστέρα και των ενώσεων Enanthate τεστοστερόνης. Εντούτοις, χρησιμοποιείται ακόμα medicinally σήμερα καθώς επίσης και από πολλούς αθλητές απόδοσης. Θα βρείτε περισσότερων από το μεταξύ της τελευταίας ομάδας από οπουδήποτε αλλού. Πολλή απόδοση που ενισχύει τους αθλητές θεωρεί πραγματικά ότι η Propionate μορφή θα οδηγήσει στη λιγότερη διατήρηση νερού από τις εξουσιάζοντας μεγάλες μορφές εστέρα τεστοστερόνης. Για το λόγο αυτό, είναι συχνά η προτιμημένη μορφή τεστοστερόνης κατά τη διάρκεια των τεμνόντων κύκλων. Ενώ αυτό είναι η κοινή πεποίθηση είναι επίσης μια παρερμηνεία. Ανεξάρτητα από τη μορφή τεστοστερόνης η ορμόνη δεν γίνεται ενεργός στο σώμα έως ότου αποσυνδέει ο εστέρας και έπειτα η ορμόνη απελευθερώνεται. Ανεξάρτητα από τον εστέρα που συνδέεται αρχικά με την ορμόνη έχετε ακόμα την ίδια ορμόνη τεστοστερόνης στο σώμα μόλις αφαιρεθεί ο εστέρας. Τόσο πού αυτός ο μύθος προέρχεται από; Η κοινή λογική μας λέει ότι κατά τρέξιμο ενός τέμνοντος κύκλου την άτομο θα καταναλώσει μια περιορισμένη θερμίδα διατροφή, μια που είναι συχνά υγιέστερη και με λιγότερους μιας αφθονίας στους υδατάνθρακες. Κατά συνέπεια το άτομο θα κρατήσει το λιγότερο νερό. Κατόπιν έχουμε το γεγονός ότι πολλοί χρησιμοποιούν συχνά τη λιγότερη τεστοστερόνη όταν κάνοντας δίαιτα και εάν είναι η συνολική δόση σας λιγότερο από μια εκτός εποχής δόση υπάρχει λιγότερο ενεργός ορμόνη διαθέσιμη για να προωθήσει τη διατήρηση νερού. Εν γένει, μπορείτε να λάβετε τα ίδια οφέλη με Propionate τεστοστερόνης με όλες τις μορφές τεστοστερόνης. Εντούτοις, ένα πλεονέκτημα Propionate τεστοστερόνης είναι ότι μπορεί να είναι ευκολότερο να διατηρηθεί το σταθερό και οξυνμένο επίπεδο αίματος της ορμόνης λόγω του πολύ συχνού πρωτοκόλλου εγχύσεων έναντι των μεγάλων βάσεων εστέρα.\nΗ κανονική χορήγηση Propionate τεστοστερόνης θα θεραπεύσει κάθε τελευταίο σύμπτωμα σε αυτόν τον κατάλογο εάν οφείλεται στη χαμηλή τεστοστερόνη. Στα πρώτα στάδια της χαμηλής τεστοστερόνης δεν μπορείτε να επιδείξετε πάρα πολλά συμπτώματα. Πολλά άτομα επιδεικνύουν αρχικά ένα από σεξουαλικά σχετικό ο συνηθέστερα και ίσως ένα περισσότερο από τον κατάλογο. Εντούτοις, ενώ τα σεξουαλικά σχετικά συμπτώματα είναι τα πιό κοινά είναι δυνατό να πάσχει από τη χαμηλή τεστοστερόνη χωρίς τέτοια συμπτώματα αρχικά. Με το πέρασμα του χρόνου, εάν αγνοούνται τα συμπτώματα θα αρχίσουν να τοποθετούν. Εάν αγνοείται συνεχώς η χαμηλή τεστοστερόνη μπορεί εν μέρει να προαγάγει διάφορων πολύ περισσότερων σχετικά με τους όρους συμπεριλαμβανομένου:\nΣτεροειδής στεροειδής κατάλογος εγχύσεων:\nΗ βιολογική Co. σώματος, ΕΠΕ έχει αναπτυχθεί και έχει παραγάγει υψηλή - ποιοτικά προϊόντα υπό τους stric όρους της κκπ. Στον ποιοτικό έλεγχο και στην εξασφάλιση ποιότητας δίνεται η προτεραιότητα προκειμένου να καλύψουν τις διεθνείς προδιαγραφές φαρμακοποιιών και τις απαιτήσεις του ειδικού πελάτη.


Irregular Choice I LOVE YOU Gold - Δωρεάν Αποστολή στο Spartoo.gr ! - Παπούτσια Χαμηλά παπούτσια Woman 120,40 €\n172,00 € 120,40 € 172,00 € 120,40 €Δωρεάν παράδοση και επιστροφή Δωρεάν παράδοση Δωρεάν επιστροφή* Δωρεάν παράδοση και επιστροφή*\nΌσον αφορά τη γυναικεία μόδα μπορούμε να εμπιστευτούμε τη μάρκα Irregular Choice! Αυτή η γόβα είναι το τέλειο παράδειγμα. Με το δερμάτινο και υφασμάτινο στέλεχός του αναδεικνύεται όλη η γοητεία του. Κάθε λεπτομέρεια είναι δουλεμένη με προσοχή, από το τακούνι στα 8 εκατοστά μέχρι και την εξωτερική συνθετική σόλα του. Κλασικό και πολύ κομψό!\n36 37 38 39 40 41 Irregular Choice\n363738394041 Irregular Choice\nΔεν υπάρχουν διαθέσιμες γνώμες για το Irregular Choice - I LOVE YOU